(UNTOLD)
(ภาพยนตร์กีฬาจาก NETFLIX)
พอร์ตแลนด์
มีทีมกีฬาอาชีพหลักเพียงทีมเดียว…
ทีมเทรลเบลเซอร์ส
คนที่นี่แคร์ทีมนี้มาก
(เบลเซอร์ส ริปซิตี้)
เบลเซอร์ส
พวกเขาแคร์ทีมนี้อย่างลึกซึ้ง
ทีมเคยคว้าแชมป์ในปี 1977
(ผู้อำนวยการสร้างบริหาร เบน ซิลเวอร์แมน)
(ฮาเวิร์ด ที. โอเวนส์ อิซาเบล ซาน วาร์กัส)
มันสร้างความเปลี่ยนแปลงในทันที
แต่เวลาก็ผ่านมานานกว่า 20 ปีแล้ว
และความรู้สึกยอดเยี่ยมที่เคยมีตอนปี 1977 ก็ไม่เคยเกิดขึ้นอีกเลย
แล้วราชีด วอลเลซก็มา
เดมอน สเตาดาไมร์
และบอนซี เวลส์ด้วย
นี่เป็นการรวมตัวของผู้เล่นที่
ดูแล้วไม่น่าจะไปกันได้ไม่ว่าจะมองมุมไหน
พวกเขาไร้วุฒิภาวะ ใจแคบ แต่เล่นเก่งสุดๆ
นี่คือการทดลองทางสังคมวิทยา ครั้งใหญ่ที่สุดในวงการกีฬา
คู่ต่อสู้ที่ยิ่งใหญ่ที่สุดที่เบลเซอร์สต้องเอาชนะให้ได้ ก็คือตัวเอง
ราชีด วอลเลซคือคนที่แฟนๆ เบลเซอร์ส ฝากความหวัง
ให้พาทีมรักของพวกเขาคว้าแชมป์สมัยที่สอง
นี่แหละโอกาส โอกาสที่จะได้แชมป์มาครอง
ราชีด วอลเลซต้องต่อสู้กับทีมเลเกอร์ส และบางครั้งก็ต้องสู้กับตัวเอง
พวกเขาอาจได้แชมป์เอ็นบีเอติดต่อกันได้เลยนะ ทุกอย่างเข้าทางพวกเขาสุดๆ
แต่มันกลับพังทลายจนเกินควบคุม
กัญชา โคเคน และการทำร้ายร่างกาย
ช่วงยาวนานที่สุดที่ไม่มีเรื่องฉาวคือ 17 วัน
- ติดคุกข้อหาเมาแล้วขับ - เขาชกเพื่อนร่วมทีม
ผมเป็นผู้ประกาศข่าวกีฬานะ ไม่ใช่ผู้สื่อข่าวอาชญากรรม
เป็นครั้งที่สามในรอบ 16 เดือน ที่สเตาดาไมร์ถูกตั้งข้อหายาเสพติด
ผมมั่นใจว่าแฟนๆ คงโกรธมาก
เสี่ยงจะโดนฟาวล์เทคนิค และนั่นไง
วอลเลซโดนฟาวล์เทคนิค
พวกเขาคือความอัปยศของเมือง
ไอ้กระจอก โทนี่
ส่วนใหญ่ก็แค่พวกนักเลง
ล้อกันเล่นแหงๆ
ให้ตายเถอะ พวกนายเลิกก่อเรื่องสักทีได้ไหม
กลายเป็นการตะลุมบอนเต็มตัว และดูนั่น ราชีด วอลเลซเหวี่ยงหมัดใส่แฟนบาส
ไม่เคยเห็นเมืองไหน หันหลังให้ทีมตัวเองขนาดนี้เลย
น่าละอายจริงๆ ราชีด วอลเลซ
ผมรู้หรอกว่าเกิดอะไรขึ้น…
แต่นี่เป็นเรื่องเดียวที่ผมจะบอกพวกคุณ
โย่ ผมไม่รู้จักคุณสักนิด ผมไม่อยากรู้จักด้วย
คุณต่างหากมีหน้าที่ต้องทำความรู้จักผม
(UNTOLD)
(เจลเบลเซอร์ส)
คุณคิดว่าสภาพแวดล้อมการทำงาน ที่ล้ำสมัยนี้มีมูลค่าเท่าไร
แค่ 99 ดอลลาร์ คุ้มค่าแบบไม่น่าเชื่อ แต่เป็นเรื่องจริง
นี่คือวินโดวส์จากไมโครซอฟท์
สั่งซื้อวันนี้เลย
ไมโครซอฟท์…
ไมโครซอฟท์คือบริษัทซอฟต์แวร์ที่ใหญ่ที่สุดในโลก
บิล เกตส์ร่วมก่อตั้งบริษัทกับพอล อัลเลน เพื่อนสมัยมัธยม
พอล อัลเลนคือชายที่รวยที่สุดอันดับสามของโลก
ไอเดียหนึ่งของอัลเลน นำไปสู่การปฏิวัติคอมพิวเตอร์ส่วนบุคคล
และเป็นจุดเริ่มต้นของไมโครซอฟท์
ไมโครซอฟท์ไม่ใช่แค่ปลาตัวใหญ่ที่สุดในทะเล แต่เป็นน้ำที่เราแหวกว่ายเลย
อัลเลนใช้เงินมากมายของเขา ไปกับความสนใจที่หลากหลายปนเปกัน
ทั้งเรือยอชต์ เรือดำน้ำ กีตาร์ของจิมี เฮนดริกซ์
ตอนนี้เศรษฐีนักลงทุนกำลังเล็งเมืองเล็กๆ อย่างพอร์ตแลนด์ ออริกอน
วันนี้ทีมเทรลเบลเซอร์สประกาศว่า พวกเขาขายทีมให้อัลเลน
ที่ตอนนี้กลายเป็นเจ้าของทีม ที่อายุน้อยที่สุดในเอ็นบีเอ
ผมซื้อทีมเพราะบาสเกตบอล เป็นหนึ่งในสิ่งที่ผมหลงใหลจริงๆ
และผมอยากมีส่วนร่วมโดยตรง กับทีมที่มีคุณภาพระดับคว้าแชมป์ได้
แผนการใหญ่ของอัลเลน ในการสร้างทีมเพื่อคว้าแชมป์น่ะเหรอ
จ้างบ็อบ วิตสิตต์ ผู้จัดการทีมแห่งปี ของเอ็นบีเอคนปัจจุบันไงล่ะ
ผมมองว่าหน้าที่ของผมตอนนี้ คือการเข้ามาในองค์กรที่ยอดเยี่ยม
และพยายามต่อยอดสิ่งที่ดีอยู่แล้ว ให้ดียิ่งขึ้นไปอีก
ผมเพิ่งทำสถิติที่ดีที่สุดในเอ็นบีเอนะ
วิตสิตต์ใช้เวลาแปดปีในการเปลี่ยน ซีแอตเทิล ซูเปอร์โซนิกส์ให้เป็นทีมที่แข็งแกร่ง
ไม่มีใครสร้างทีมได้เก่งกว่าเขาแล้ว
ผมไม่ได้สนใจ เรื่องการสร้างองค์กรทั้งหมดขนาดนั้น
หรือเรื่องขายตั๋วและให้ความรู้แก่ตลาด ว่าเอ็นบีเอคืออะไร
ผมบอกไปว่า "พอล ผมอยากแค่สร้างทีมบาสเกตบอล"
ฉายาของบ็อบ วิตสิตต์คือเทรดเดอร์บ็อบ
เทรดเดอร์บ็อบเป็นคนน่าสนใจ
เขาเหมือนคอมพิวเตอร์ ชอบวิเคราะห์
เขาไม่ค่อยสนเรื่องเคมีในทีม
ผมไม่ได้จบเคมีมา ผมจบกีฬา
คุณต้องเข้าใจว่า
มันเป็นเรื่องยากมาก ที่จะเป็นผู้จัดการทีมในพอร์ตแลนด์
ที่นี่คือพอร์ตแลนด์ ฝนตก ชื้นแฉะ ซุกตัวอยู่ในแถบตะวันตกเฉียงเหนือ
มันเป็นตลาดขนาดเล็ก
ที่นี่ถูกมองว่าเป็นชุมชนที่คนขาวเป็นกลุ่มหลัก
ผู้เล่นเอ็นบีเอไม่สนใจสภาพแวดล้อมแบบนี้
คุณเลยมีทางเลือกแค่ดราฟต์กับการเทรด
เทรดเดอร์บ็อบเข้ามาช่วงที่ยุคของเดร็กซ์เลอร์ กำลังค่อยๆ ปิดฉากลงตามธรรมชาติ
ยุคของเดร็กซ์เลอร์กินเวลา 12 ปี เข้าชิงสองครั้ง แต่ก็ไม่เคยได้แชมป์
เขาต้องหาวิธีว่าจะรื้อถอนและสร้างใหม่ ไปพร้อมกันได้ยังไง
วันนี้ผมเข้าไปที่นั่น มันมีโทรศัพท์กับคอมพิวเตอร์ตั้งอยู่
ผมตื่นเต้นมาก ผมเดินเข้าไปปิดประตูแล้วล็อกเลย
ตอนอยู่ทีมโซนิกส์ เราไม่มีคอมพิวเตอร์ ไม่มีเทคโนโลยีอะไรเลย
ถ้าวันนี้คุณไม่มีทักษะด้านคอมพิวเตอร์
คุณจะประสบความสำเร็จได้ยากในศตวรรษหน้า
ทันทีที่พอลจ้างผม
ผมก็มีโน้ตบุ๊ก มีอีเมลใช้…
โลกของผมมีประสิทธิภาพมากขึ้น ฉลาดขึ้น
พอลบอกผมว่า "นี่เงินผม ลุยให้เต็มที่ ไม่ต้องสนเรื่องค่าใช้จ่าย"
"ผมอยากชนะ"
"อ้อ แล้วอีกอย่างนะ บ็อบ…
ปีหน้าเราต้องได้เข้าเพลย์ออฟ"
นั่นเป็นสัญญาณบอกผมว่า คุณมีเวลาไม่มาก
เขามองหาความคุ้มค่า
เขาเลยรับพวกตัวปัญหามา พวกที่เคยก่อปัญหา
(เจ.อาร์. ไรเดอร์)
(ชอบก่อเรื่อง ตัวปัญหาในห้องแต่งตัว)
ถ้าคุณชดใช้ความผิดแล้ว…
ผมเชื่อว่าคุณควรได้รับโอกาสอีกครั้ง
ถึงเวลาบทใหม่ของเทรลเบลเซอร์สแล้ว
ผมกำลังจะถูกทดสอบจนถึงขีดสุด
ผมจะเอาหมอนี่ใส่ตะกร้าล้างน้ำ
ปรับปรุงภาพลักษณ์เขาใหม่
และทำให้เขากลายเป็นสิ่งที่น่าทึ่งได้ไหม
ไม่ว่าจะเป็นสิทธิ์การดราฟต์
เพดานเงินจ้างที่มากขึ้น
หรือผู้เล่นที่เก่งขึ้น…
เราทำทุกอย่างที่ต้องทำ และเป้าหมายของผมคือราชีด
หลังจากสะสมทั้งผู้เล่นและดราฟต์พิกมาได้ เทรดเดอร์บ็อบก็ลงมือครั้งใหญ่ครั้งแรก
พอร์ตแลนด์ได้แลกตัวอดีตผู้เล่นอันดับสี่ของดราฟต์ ราชีด วอลเลซ วัย 21 ปีมาร่วมทีม
ความท้าทายที่ผมมีกับราชีด คือพยายามรับมือกับ
อารมณ์ อะดรีนาลีน และนิสัยใจคอของเขา
ก็อย่างที่รู้กัน คนเราก็เล่นด้วยท่าทีต่างกัน
บางคนเวลาลงสนาม
พวกเขาจะนิ่ง สงบ และสุขุม
แต่กับบางคน พวกเขาจะเต็มไปด้วยความเกรี้ยวกราด
มันก็แค่ความอยากเอาชนะ และผมเป็นคนชอบการแข่งขัน
ความประทับใจแรกของวอลเลซ
ที่ทำให้หลายคนเลิกคิ้ว คือเสื้อยืดของเขาที่เขียนว่า
"จะเส้นใหญ่มาจากไหนก็ช่างแม่ง เราจะถล่มมึงให้ยับ"
เชิญพบกับพวกเขา
ตำแหน่งฟอร์เวิร์ด เบอร์ 30 ราชีด วอลเลซ
ผมบอกเพื่อนๆ ว่า "โย่ ฉันไม่ใช่ต้นแบบของใครหรอก"
กับลูกๆ ของผมน่ะอาจใช่ แต่ผมก็ยังทำพลาดกับพวกเขาอยู่ดี
ผมเป็นคนแรกที่ขึ้นไปที่นั่น
มันไม่มีความหรูหราหรือแสงสีอะไร มันเหมือนกับว่า
"เรามาเล่นบาสเกตบอลที่นี่ นั่นแหละสิ่งที่เรายึดถือ
เราไม่มีเวลามาสนใจเรื่องอื่นๆ" และผมชอบแบบนั้นนะ
พอราชีดมาถึงพอร์ตแลนด์
มันเหมือนกับมีคนมาเติมพลังให้ทีมนี้
เอ็นบีเอโหยหาคนรุ่นใหม่มาประดับวงการ พวกเขาอาจได้พบคนคนนั้นแล้วที่พอร์ตแลนด์
ตอนนี้เบลเซอร์สคือทีมที่ไม่เหมือนใคร
ราชีด วอลเลซ แน่นอนเขากำลังจะเป็นซูเปอร์สตาร์ดวงใหม่
ราชีดเป็นคนที่มีพรสวรรค์เหลือเชื่อ
เขาเป็นคนอารมณ์ร้อน
ราชีดเหมือนจอห์น แมคเอนโร เวอร์ชันเล่นบาสเกตบอล
เขาชอบตะโกน
เขาเป็นคนเจ้าอารมณ์สุดๆ
เขาทำแต้มจากระยะสามแต้มได้
ตอนนั้นยังไม่ใช่ยุคเน้นทำสามแต้มแบบทุกวันนี้
วอลเลซสุดยอดมากในสนาม แต่เราต้องหากำลังเสริมให้เขาโดยด่วน
เรากำลังมองหาพอยต์การ์ด
ด้วยส่วนสูงเพียง 178 เซนติเมตร บางคนมองว่าสเตาดาไมร์ตัวเล็กเกินไป
เดมอน สเตาดาไมร์ รุกกี้แห่งปี
จอมทำแต้ม และเป็นเด็กท้องถิ่น
ผมอยู่เมืองนี้มาทั้งชีวิต เล่นบาสมัธยมที่นี่
ดูเหมือนองค์กรเบลเซอร์สกำลังจะเปลี่ยนไป
มันก็เหมาะดีที่จะให้เด็กเมืองนี้มาเริ่มต้นทุกอย่าง
ผมได้รับสายจากบ็อบ วิตสิตต์ แล้วมันก็เกิดขึ้นเลย
เทรดเดอร์บ็อบยอมทุ่มสุดตัว
เขาแลกผู้เล่นสามคนและสิทธิ์ดราฟต์สามครั้ง เพื่อคว้าตัวเดมอน สเตาดาไมร์มาจากโทรอนโต
เขาเป็นคนพอร์ตแลนด์ ผมคิดว่าทีมได้ข้อเสนอที่คุ้มมาก
ผมดีใจที่เห็นเขามานะ ผมว่าเขาจะช่วยทีมได้เยอะ
นี่คือค่ำคืนสำคัญ
เดมอน สเตาดาไมร์ เด็กพอร์ตแลนด์ กลับบ้านมาสวมเสื้อเทรลเบลเซอร์ส
โฉบเข้าไปฉกบอล ไรเดอร์ชะลอเกมได้อย่างฉลาด
เดมอน สเตาดาไมร์ได้แต้มไป
ตอนเดมอนมาอยู่กับเบลเซอร์ส เขากำลังฮอตสุดๆ
สเตาดาไมร์ส่งให้วอลเลซ
ผมเข้ากับเขาได้ในทันที
การที่พอร์ตแลนด์มีราชีด วอลเลซ กับเดมอน สเตาดาไมร์ พวกเขาเร็ว
ทำไปสี่แต้มในควอเตอร์นี้ ดูสเตาดาไมร์สิ
แล้วบอนซีก็ตามมา
ผมถูกดราฟต์โดยทีมดีทรอยต์ พิสตันส์
สิทธิ์ดราฟต์อันดับ 11 ดีทรอยต์ พิสตันส์เลือก
บอนซี เวลส์ จากมหาวิทยาลัยบอลสเตต
อย่าพูดเรื่องชุดสูทผมนะ พวก ผมไม่อยากฟัง
ผมกำลังเดินทางกลับดีทรอยต์
พวกนั้นโทรมาบอกว่า "เราจะแลกตัวนาย"
ผมแบบ "พระเจ้า ผมไปทำอะไรเข้าล่ะ"
"นายต้องไปพอร์ตแลนด์" ผมก็แบบ "พอร์ตแลนด์มันอยู่ที่ไหนวะ
พอร์ตแลนด์ รัฐเมนเหรอ ผมกำลังจะไปไหนเนี่ย"
ผมดูแผนที่แล้วแบบ "ผมต้องไปไกลถึงที่นี่เลยเหรอ"
หวังว่าเราคงไม่ทำให้โค้ชลำบากใจเกินไป ที่ดึงตัวผู้เล่นมาเพิ่ม
แต่เราอยากหาคนมาให้เขาใช้งานเท่าที่จะทำได้
ผมกับเดมอน เราเป็นกลุ่มเด็กคูล
ตอนบอนซีมาถึงพอร์ตแลนด์ช่วงแรก เขายังไม่ใช่พวกเด็กคูล
แล้วมีเกมนึง บอนซีเกิดกระทบกระทั่งกันนิดหน่อย
ราชีดบอกว่า "บอนซี ถ้าเราแข่งไม่ชนะ เราต้องบวกชนะ"
บอนซีสวนกลับใส่หมอนั่นเลย
บอนซีกลายเป็นเด็กคูลตั้งแต่นั้น
เราคือกลุ่มที่เน้นการปะทะ คนไม่รู้หรอกว่าเราน่ะของจริง
เราไม่ยอมให้ใครมาหยามเด็ดขาด ไม่งั้นเราจะหยามกลับให้ดู
เบลเซอร์สเหมือนพวกนอกคอกนิดๆ ไม่ใช่ภาพลักษณ์แบบที่เอ็นบีเอต้องการ
พวกนั้นกลัวเราเพราะไม่รู้ว่าเราจะมาไม้ไหน
เคมีในทีมเริ่มเข้าที่เข้าทางมากขึ้น ในทุกๆ เกมที่เล่น
นั่นแหละคือสิ่งที่เราต้องการ และมันจะดีขึ้นไปอีก
ราชีด บอนซี พวกนั้นคือพี่น้องผม
เราสามคนตัวติดกันตลอด
ตอนนี้เรามีลุ้นแล้ว แต่ผมอยากให้โอกาสนั้นมั่นคงยิ่งขึ้น
(เชื่อมั่นตลอดไป)
ผมอยากเก็บแกนหลักของทีมไว้ แต่ก็อยากยกระดับทีมด้วย
และทีมเลเกอร์สก็กำลังจ้องจะคว้าตัวสกอตตี้
ถ้าสกอตตี้ไปอยู่กับเลเกอร์ส
นอกจากเราจะไม่ได้ก้าวไปข้างหน้า เรายังจะถอยหลังลงคลองด้วย
และตอนนี้ พร้อมตำแหน่งแชมป์โลก เอ็นบีเอหกสมัย…
ลอสแอนเจลิส เลเกอร์สของพวกคุณ
เลเกอร์สเปรียบเสมือนสินค้าแบรนด์หรู
เลเกอร์สทุ่มสุดตัวเพื่อทุกอย่าง
ช่วงปิดฤดูกาลนี้ พวกเขาดึงตัวโค้ชระดับตำนาน ฟิล แจ็กสันมาจากทีมชิคาโก บูลส์
เมื่อก่อนเคยมีไมเคิลกับสกอตตี้ ตอนนี้มีชาคกับโคบี
พวกเขามีชาค
ผมถือว่าตัวเองเป็นพวกเก่งรอบด้าน
เด็กหนุ่มที่มาเล่นสนุกและทำตามความฝัน
ไม่หาเรื่องใส่ตัว
และพวกเขาก็มีโคบี
พวกเขามีสตาร์ที่สร้างแรงกระเพื่อมได้เสมอ
มีความแตกต่างอย่างมาก ระหว่างเมืองลอสแอนเจลิส
กับเมืองเล็กๆ อย่างพอร์ตแลนด์
พอร์ตแลนด์ไม่ใช่เมืองรถปอร์เช่หรือรถสปอร์ต ไม่ใช่เมืองที่ชอบอวดอะไร
มันออกแนวสวนกระแสด้วยซ้ำ
มันเหมือนเมืองออสติน เท็กซัส เวอร์ชันฝนตกชุก
เป็นเมืองที่มีหนังสือพิมพ์หัวเดียว
นี่คือคู่ปรับตัวฉกาจ
เราคือมวยรอง
ผมเลยพร้อมแล้วที่จะเริ่มเดินเกมนี้อย่างจริงจัง
(ตัวแทนของพิพเพ่นเผยว่า พิพเพ่นอยากเล่นให้เลเกอร์ส)
สกอตตี้เคยบอกคุณตรงๆ ว่า "ผมไม่มีวันไปพอร์ตแลนด์"
ครับ ใช่เลย
หลายคนพากันพูดว่า "สกอตตี้ พิพเพ่นไปแน่"
ผมไม่ฟังเรื่องไร้สาระพวกนั้นหรอก
ในที่สุดผมก็หาจุดจี้ใจดำเขาเจอ
"โธ่ สกอตตี้ คุณเป็นแค่ตัวรองลำดับสี่เท่านั้นแหละ
คุณได้แชมป์เพราะไมเคิลกับฟิลหรอก
และคุณจะไปคว้าแชมป์อีกครั้งก็เพราะทีมคุณมี
ชาค โคบี และฟิล
แต่ถ้ามาอยู่กับเรา คุณจะได้เป็นผู้เล่นที่เก่งที่สุด เป็นตัวเด่นของทีม
และคุณจะได้คว้าแชมป์ โดยไม่พึ่งบารมีไมเคิลกับฟิล"
สกอตตี้ พิพเพ่น
และพอถึงจุดหนึ่ง ในที่สุดสกอตตี้ก็พูดว่า
"ลุยกันเลย"
ทีมนี้มีความสามารถสูง และมีขุมกำลังลึกมาก และ…
พวกเขามีโอกาสชนะสูงมาก แม้จะไม่มีสกอตตี้ พิพเพ่น
นั่นคือสิ่งดีที่สุดที่ผมจะทำได้แล้ว
ตอนเขาถูกเทรดมาพอร์ตแลนด์
อยากให้คุณเห็นรอยยิ้มบนหน้าผมเลย
เราเห็นพิพมาตั้งแต่เด็ก
เรารู้ความเป็นมาของเขา
พวกเราแบบ "เอาละโว้ย ตอนนี้เรามีคนในทีม
ที่เคยไปถึงจุดสูงสุด และลิ้มรสแชมป์มาแล้วหกครั้ง"
แหวนแชมป์หกวงเลยนะ
ล็อกเกอร์ของเขาอยู่ตรงนั้น ผมนั่งมองเขา
พิพดูเหมือนพระเจ้าเลยละ
ตอนสกอตตี้เดินเข้ามา เขามีบอดี้การ์ดมาด้วย
เราบอกว่า "เฮ้ย เอาไอ้ท่าทางแบบฮอลลีวูด หรือชิคาโกกลับชิคาโกไปเลยนะ"
พิพบอกว่า "เปล่าๆๆ"
พิพมีบอดี้การ์ดอยู่ราวสี่ห้าวัน
หลังจากนั้นก็จบ พิพกลายเป็นพวกเรา
เราให้สกอตตี้ถักผมเปีย เราให้เขาใส่เสื้อบาสย้อนยุค
ผมบอกว่า "พิพนี่บ้าดีว่ะ เขาถูกเบลเซอร์สกลืนแล้ว"
นานมากแล้วที่แฟนเบลเซอร์ส ไม่ได้ตื่นเต้นขนาดนี้
ต้องขอบคุณสกอตตี้ ตั๋วเข้าชมฤดูกาลที่จะถึงนี้ขายหมดเกลี้ยง
สำหรับเรา เป้าหมายคือรอบชิงเท่านั้น เราพยายามคว้าแชมป์ให้ได้
สกอตตี้ พิพเพ่นกลายเป็นตัวหลักในเกมรับ
ใครก็ขวางเราไม่ได้ ใช่ เรามาแล้ว
เลเกอร์สคือคู่ปรับตลอดกาลของเรา
แต่คุณยังต้องผ่านเกมการแข่ง 82 นัดไปให้ได้ และทั้งสองทีมก็ทำได้
คุณยังต้องผ่านรอบแรกๆ ไปให้ได้ ซึ่งทั้งสองทีมก็ทำได้
และตอนนี้เราจะได้เจอกัน ในรอบชิงชนะเลิศของสาย
เราไล่ต้อนพวกเขามาได้แล้ว
(รอบชิงชนะเลิศสายตะวันตก ปี 2000)
(เกมที่เจ็ด)
สัปดาห์ก่อน เลเกอร์สนำเบลเซอร์ส อยู่ 3 ต่อ 1 เกม
มีเพียงหกทีมในประวัติศาสตร์เอ็นบีเอ ที่พลิกกลับมาได้หลังจากตามหลัง 1 ต่อ 3
มันคือเกมที่เจ็ด ไม่มีอะไรน่าดูไปกว่านี้แล้ว
ทุกคนเลยจับตาดูเกมนี้
ตั๋วเกมที่เจ็ดหายากมาก แต่พวกคนดังก็มีวิธีหามาจนได้
(ครึ่งแรก)
เราลงสนาม และถล่มพวกเขาเละ
และพิพเพ่นยิงสามแต้ม พอร์ตแลนด์เริ่มต้นได้ยอดเยี่ยม
ต้องเป็นสกอตตี้อยู่แล้ว
เบลเซอร์สไม่ได้เกรงกลัวเลเกอร์สเลย
เบลเซอร์สนำห่างชิลๆ อยู่แปดแต้ม
ผมจำได้ว่าเคยถามฟิล แจ็กสันในซีรีส์นั้นว่า "คุณจะหยุดราชีดได้ยังไง"
ฟิล แจ็กสันนิ่งไปพักนึง "หยุดไม่ได้หรอก"
ทึ่งในพรสวรรค์ของพ่อหนุ่มคนนี้จริงๆ
เหลือเวลาไม่ถึงสองนาที บุกเข้าเขตโทษแล้วสแลมดังก์
เลเกอร์สเป็นฝ่ายตั้งรับตลอดครึ่งแรก
เราแค่ใช้ความสดและความหนุ่มของร่างกาย เข้าใส่พวกเขา
เรารู้สึกดีนะ เพราะมันแบบว่า "คนพวกนี้ระดับตำนานเลยนะ"
(ครึ่งหลัง)
เราไม่กลัวพวกเขาสักนิด
กระโดดยิงถอยหลัง
ควอเตอร์นี้วอลเลซทำไปสิบแต้มแล้ว รวมเป็น 23 แต้มในเกมนี้
เรากำลังคุมเกมเลย
ตอนนี้นำอยู่ 15 แต้ม
คุณเห็นสีหน้าหดหู่ของพวกนั้นเลย
ผมมองไปที่ม้านั่งสำรอง ทุกคนกระโดดโลดเต้นกันใหญ่
แบบ "เฮ้ เราใกล้จะทำได้แล้ว"
สกอตตี้ ลูกนี้สำคัญมาก และเขาก็ชู้ตลงมาตลอด…
เลเกอร์สเลยบุกกลับมา เราเล่นเกมรับใส่พวกเขาอย่างหนัก
แล้วจากนั้น…
ชอว์ ยิงล้นไปหน่อย แต่กระทบแป้นลงไปเป็นสามแต้ม
มันเหมือนไปโดนข้างแป้น แล้วก็เด้งลงห่วง
ผมนี่แบบ "เอาแล้วไง"
แต่พอร์ตแลนด์ยังคงนำอยู่ 13 แต้ม ก่อนเข้าสู่ควอเตอร์ที่สี่
เรานำอยู่ 13 แต้มตอนเริ่มควอเตอร์ที่สี่
พวกนั้นไม่มีทางแก้เกมที่เรากำลังเล่นอยู่ได้
ทำให้ทีมของเขามีความเชื่อมั่น
แต่แล้วเราก็ยิงพลาดสองสามลูก
เราได้โอกาสยิงสวยๆ
ผมลุ้นจนตัวโก่ง คิดว่า "ลงแน่"
แต่มันกระดอนออกมา
เรายิงพลาดติดกันสี่ลูก
ขอเวลานอก
ตอนนี้เราแค่ต้องชู้ตให้ลง เพื่อหยุดโมเมนตัมของทีมนั้น
มีปัญหาในเขตโทษ…
ใครจะชู้ตลูกนี้ล่ะ
- แต่พวกเขาต้องชู้ตให้ลงสักลูก - ลูกพวกนี้มัน…
ให้ตาย เราต้องการแต้มเดี๋ยวนี้ เพื่อหยุดเลือดที่ไหลอยู่
วอลเลซทำแต้มให้พอร์ตแลนด์ไม่ได้เลย เลเกอร์สทำแต้มรวดเดียว 12 ต่อ 0
มีอาถรรพ์อะไรหรือเปล่าเนี่ย
พิพเพ่นยิงสามแต้ม
เกมเละเทะฉิบหายแล้วใช่ไหม
ชอว์
ตีเสมอกันที่ 75 แต้ม
ใช่เลย
เรายิงพลาดติดต่อกัน 13 ลูกในจังหวะที่แย่ที่สุด
ผมยิงพลาดไปหกเจ็ดลูกได้
แต่สิ่งที่ผมจำได้ติดตา คือมันไปจบลงที่ลูกอัลลีอูปนั่น
ไบรอันต์… ส่งให้ชาค
จากจุดนั้นคือจบเลย เรานี่แบบว่า "เวรเอ๊ย"
จบแค่นั้น
ผมไม่แน่ใจว่าเลเกอร์สชนะ หรือแค่รอดตัวไปได้
(เลเกอร์ส 89 เบลเซอร์ส 84 คะแนนสุดท้าย)
กีฬามันก็เป็นแบบนั้นแหละ
บางครั้งคุณก็ต้องพึ่งดวง
และในวันนั้น ในควอเตอร์นั้น…
พวกเราดวงซวยสุดๆ
ถึงจะพักไปแล้ว แต่คุณก็ยังคิดถึงมันอยู่…
ปีหน้าเราเอาคืนแน่
เราจะกลับมาสู้ใหม่ด้วยทีมเดิม
และนั่นแหละตอนที่ทุกอย่างประเดประดังเข้ามา
มีความเปลี่ยนแปลงเกิดขึ้นมากมายในเอ็นบีเอ
ตอนที่ค่าเหนื่อยเริ่มพุ่งขึ้น เกินกว่าที่ใครจะจินตนาการได้
ค่าเหนื่อยพุ่งเกินควบคุม
นักบาสเลยได้เงินกันมหาศาล
เราย้ายไปอยู่ที่เลคออสวีโก
เมืองเลคออสวีโกที่กำลังรุ่งเรือง ห่างจากใจกลางเมืองพอร์ตแลนด์เพียงไม่กี่นาที
ตั้งอยู่รายล้อมทะเลสาบออสวีโก
ทะเลสาบส่วนตัวขนาดใหญ่ ที่เหมือนเป็นสนามเล่นเรือ
รายล้อมด้วยบ้านสวยๆ พร้อมวิวสุดตระการตา
พวกเขาหนุ่มและรวย และอยากให้ทุกคนในเลคออสวีโกรับรู้
พอเห็นรถหรูๆ คุณจะคิดเลยว่า "นั่นรถของพวกเบลเซอร์สแน่ๆ"
ตรงนี้แหละที่ผมกับเพื่อนๆ ชอบมาเล่นอเมริกันฟุตบอลกัน
ที่เราอยู่นั่น ก็มีผม…
มีน้ำตกเล็กๆ ตรงนี้ด้วย ผ่อนคลายสุดๆ
เดมอน…
หวัดดี ทุกคน ผมเดมอน สเตาดาไมร์ ยินดีต้อนรับสู่บ้านของผม
บอนซีก็อยู่ละแวกนี้ด้วย
มันคือย่านคนขาวที่ร่ำรวยในพอร์ตแลนด์
นอกจากลูกชายผมแล้ว ผมอยากให้ทุกคนเห็นลูกรักอีกสองคัน
มีคนบางกลุ่ม พวกคนขาวน่ะ
หรือแม้แต่คนผิวสีบางคนที่ไม่ชอบเห็น
ชายหนุ่มแอฟริกันอเมริกัน หาเงินได้มหาศาลในเวลาอันรวดเร็ว
"พวกเขาไม่ได้ลำบากหามาซะหน่อย"
นี่รถบรอนโกปี 96 เพื่อนร่วมทีมหลายคน ยังเรียกผมว่า "โอ.เจ."
ตำรวจส่วนใหญ่ก็ไม่อยากให้เราอยู่ที่นั่น
คุณต้องคอยระวังไม่ให้ขับรถเร็วเกินกำหนด
ด้านหลังมีลำโพงสองสามตัว เพราะผมรักเสียงเพลง
มันช่วยปลุกใจผมก่อนลงแข่งบาส
มีอยู่วันหนึ่งช่วงหน้าร้อน ผมถูกตำรวจเรียกจอดถึงสามครั้งในวันเดียว
ผมแค่ไม่เคยพูดออกมาดังๆ แต่เราเคยเรียกที่นี่ว่า "เลคไม่เอาคนดำ"
เลคไม่เอาคนดำ
มันคือเลคไม่เอาคนดำ
คุณจะเห็นแต่คนขาว จนต้องใช้เวลาปรับตัวนิดหน่อย
พวกเขาคุ้นเคยกับนักบาสที่ใส่ชุดสูทมาที่สนาม
อย่างเมจิก จอห์นสัน
ไมเคิล จอร์แดน
แล้วก็มีพวกเรา เราทำตัวเสียงดัง โวยวาย ขับรถคันใหญ่ไปทั่ว
สูบกัญชา
เราคือขั้วตรงข้ามกับภาพแบบนั้นเลย
มันคือยุคของความหรูหราฟู่ฟ่า ทุกคนจัดเต็ม ประโคมใส่เครื่องประดับกัน
- สุดยอด ไอซ์แมนตัวจริง - ไอซ์แมนตัวจริงเลย
เราใส่เสื้อผ้าตัวโคร่งๆ
เราใส่เสื้อบาสตัวใหญ่ๆ เพื่อรำลึกถึงอดีตของเรา
เสื้อเราตัวโคร่งมาก กางเกงยีนคาร์ลคานิ
บางคนไซซ์เอ็กซ์แอล แต่ใส่กางเกงสามเอ็กซ์แอล
กางเกงยีน เสื้อยืดขาว หมวก รองเท้าแอร์ฟอร์ซวัน
พอร์ตแลนด์มีจังหวะเป็นของตัวเอง นักบาสเอ็นบีเอหนุ่มๆ พวกนี้ก็มีจังหวะของตัวเอง
ซึ่งไม่ได้ไปด้วยกันเสมอไป
มันคือความต่างทางวัฒนธรรม
และนี่คือไมเคิล ทอมป์สัน
ขอต้อนรับสู่เดอะฟิฟธ์ควอเตอร์ ในวันเสาร์ที่ร้อนแรงราวกับเสียงโซนิกบูม
ที่เสียงสะท้อนที่ได้ยินนั้น
ส่งตรงมาจากคีย์อารีน่าในซีแอตเทิล
นี่คือเกมสำคัญตามตารางแข่งคืนนี้
การประชันของสองทีม คู่รักคู่แค้นแห่งตะวันตกเฉียงเหนือ…
ก็นะ…
เรากำลังขับรถกลับจากซีแอตเทิล
เราเพิ่งแข่งกับทีมโซนิกส์เสร็จ
เราอยู่ใกล้กันมาก
จนมีญาติๆ บางคน ขับรถจากพอร์ตแลนด์ขึ้นไปดู
คนของบิ๊กส์คนหนึ่งขับรถไปที่นั่น
บิ๊กกี้คือชื่อเล่นผม
("บิ๊กกี้" หรือ: บิ๊ก, บิ๊กส์)
ผมก็บอกว่า "เฮ้ย บิ๊ก ฉันขอติดรถกลับไปด้วยนะ"
แค่สูบกัญชากันไป
ดื่มด่ำกับการนั่งรถกลับสองชั่วโมงครึ่ง
เราก็ขับรถไปเรื่อยๆ
ผมเริ่มม้วนกัญชาสูบ
บิ๊กส์ก็ม้วนบ้าง เขาก็สูบด้วย
มันก็แค่ช่วงเวลาดีๆ
แต่พอเราสูบกันเสร็จปุ๊บ
คนของบิ๊กส์ก็เริ่มเร่งความเร็ว
ผมบอกเพื่อนว่า "เฮ้ย ช้าๆ หน่อย เพื่อน
นี่รถฮัมเมอร์สีเหลืองอ๋อยเลยนะโว้ย"
เขาบอกไปสองครั้งได้ เขาบอกให้เพื่อนลดความเร็ว
ตอนนั้นห้าทุ่มครึ่งได้
ผมก็แบบ "ขับชิลๆ เถอะน่า เรามีเวลา ไม่ต้องรีบ"
เฮ้ย ช้าหน่อย
จังหวะที่เดมอนบอกให้เขาช้าลงนั่นแหละ
เราก็โดนเรียกจอด ผมนี่แบบ "ให้ตาย อะไรจะซวยขนาดนี้"
แน่นอนว่าในรถยังมีกลิ่นกัญชาอยู่เลย
"กัญชาอยู่ไหน ผมได้กลิ่นนะ" "เราสูบหมดแล้ว"
"ไม่มีอะไรเหลือแล้วครับ"
ตำรวจไม่ได้คุยกับคนขับจริงๆ จังๆ ด้วยซ้ำ
คุยแต่กับผมและเดมอน
ผมได้ยินเสียงตำรวจในรถ ตอนพวกเขาคุยผ่านวิทยุสื่อสาร
"นั่นเดมอน สเตาดาไมร์กับราชีด วอลเลซ" คือผมฟังอยู่นะ
เขาพยายามขู่เรา "เราจะเอาหมามาตรวจ จะค้นรถให้กระจุย"
แล้วพวกเขาก็เอาหมามา หมานั่นกระโดดเข้ามาในรถเลย
- แต่ไม่เจออะไร - ไม่เจอเลย
เจอแค่เศษกัญชาในรถ
ผมกับเดมอนยืนอยู่ข้างทาง เราแบบ…
เพื่อน รู้ไหมว่าใครขับผ่านมา
รถบัสของทีมเราไง
ผมแบบ "เอาจริงเหรอวะเนี่ย"
ผมนี่แบบ "นั่นรถฮัมเมอร์สีเหลืองหรือเปล่า นั่นใช่…"
มันเหมือนภาพสโลว์โมชั่นเลย
เหมือนเวลาดูหนัง แล้วทุกอย่างมันแบบ…
สโลว์โมชั่นไปหมด
สาบานเลยว่ารถบัสขับผ่านไปแบบนั้นจริงๆ
ผมเห็นสีหน้าทุกคนบนรถเลย
ผมแบบ "เวร"
ให้ตาย ผมแค่ไม่อยากเชื่อเลย
สุดท้ายตำรวจแค่ให้ใบสั่งขับรถเร็ว
บิ๊กส์ถามว่า "นายว่าเรื่องนี้จะออกข่าวไหม"
ผมบอก "เพื่อน พวกเขาแค่ตรวจเฉยๆ"
ชีดบอก "ไม่มีอะไรเกิดขึ้นหรอก" ผมก็บอก "เกิดแน่"
- "นายพูดเรื่องอะไรวะ" - "มันต้องออกข่าวแน่นอน"
เอาเถอะ กลับบ้านไปนอนซะ
ผมตื่นมาเพราะโดนเมียตี
"ตื่นเดี๋ยวนี้ นายทำอะไรลงไป เมื่อคืนนายไปทำอะไร เกิดอะไรขึ้น"
"เฮ้ย พูดเรื่องอะไรเนี่ย ฉันไม่ได้ทำอะไรเลย เพิ่งตื่นเนี่ย"
ผมแบบ "เดี๋ยว เธอพูดเรื่องอะไร"
ก่อนเที่ยงคืนไม่นาน สเตาดาไมร์กับวอลเลซ ถูกเรียกจอดข้อหาขับรถเร็ว
เช้านี้พวกเขาถูกตั้งข้อหาครอบครองกัญชา
เฮ้ย เอาจริงดิ
บัค สุนัขตำรวจเซนทรัลเลีย ถูกพามาตรวจค้นยาเสพติดในรถ
ออกข่าวทีวีทุกช่องเลย
ราชีด วอลเลซกับเพื่อนร่วมทีม ถูกตั้งข้อหากัญชา…
เดมอน สเตาดาไมร์และราชีด วอลเลซ ข้อหาครอบครองกัญชา
พวกเขาควรถูกลงโทษทางวินัย แน่นอนที่สุด
ผลจากเรื่องนี้ ทำให้วันนี้ เราต้องคุยกันยาวเรื่องยาเสพติด
นักกีฬาควรปฏิบัติตามมาตรฐานเดียวกับเราทุกคน
แม่โทรมา พ่อก็ด้วย บอกว่า "พวกแกออกวิทยุกันใหญ่เลย"
สายต่อไป คุณกำลังออกอากาศ
ไม่แน่ที่ชู้ตพลาดกันกระจายขนาดนั้น อาจเพราะพี้กัญชามากไปก็ได้
เมื่อคุณตื่นมาตอนเช้าและได้รู้เรื่องนี้
มันน่าหงุดหงิดและน่าผิดหวังมาก
ก็น่าเสียดายนะคะ
นั่นเป็นตัวอย่างที่ไม่ดีสำหรับคนจำนวนมาก
รวมถึงเด็กๆ ที่มองพวกเขาเป็นต้นแบบ
มันแย่จริงๆ ค่ะ
ทุกวันนี้เรารู้เรื่องนักบาสเอ็นบีเอเยอะมาก
ผมกำลังนอนเล่นอยู่บนเตียง ตอนนั้นผมยังแต่งงานอยู่
เมียผมก็นอนอยู่ข้างๆ
รายการแชปเพลล์โชว์มาพอดี เป็นรายการโคตรฮิตในทีวี
ทุกครั้งที่ผมทำอะไรเท่ๆ ผมจะตะโกนว่า "จอร์แดน"
แล้วเขาก็พูดชื่อนักบาสเอ็นบีเอสองสามชื่อ มันก็แบบ "เออ ขำดี"
โคบี
แล้วเขาก็เดินไปที่รถที่ข้างในมีแต่ควัน แล้วเคาะกระจก
คุณถูกจับแล้ว
แล้วตอนที่ชาร์ลี เมอร์ฟีเลื่อนกระจกลง แล้วพูดว่า
- "ราชีด วอลเลซ" - ราชีด วอลเลซ
เดมอน สเตาดาไมร์
เมียผมนี่แบบ "นั่นไม่ตลกเลยนะ"
รู้ไหม ผมพูดกับตัวเองในใจว่า
"แม่ครับ ผมทำได้แล้ว
ผมทำได้แล้ว เยส"
ก็นั่นแหละ ผมขำเกือบตาย แบบว่า…
กดรีเพลย์ดูซ้ำไปซ้ำมา
ผมโกรธไม่ลงจริงๆ นี่มุกตลก
นี่ขำจะตาย
เมียผมแบบ "ช่างแม่ง ช่างหัวรายการนี้" ผมบอก "พูดแบบนั้นไม่ได้หรอก ที่รัก"
ผมบอก "ไอ้หมอนี่ตลกจะตาย"
(คดีกัญชาทำให้ภาพลักษณ์เบลเซอร์สมัวหมอง)
ในฐานะคนพอร์ตแลนด์ ผมไม่เคยอยากเอาเรื่องสีผิวมาเป็นประเด็น
เพราะผมมีเพื่อนคนขาวพอๆ กับคนดำ
มันเลยไม่ใช่สิ่งที่ผมเจอจังๆ
ที่ผ่านมาผมเลยโอเคกับมัน
และแม้แต่ตอนที่ผมอยู่กับทีมเบลเซอร์ส ผมก็ยังไม่คิดว่า…
ผมยังไม่คิดว่าเรื่องพวกนั้นจะเป็นเรื่องเหยียดผิว
มันมีกลิ่นอายการเหยียดผิวอยู่
แต่ผมไม่เรียกมันว่าการเหยียดผิว แต่ก็มีครั้งหนึ่ง…
ที่มันกวนใจผมเป็นพิเศษ
(เลคออสวีโก)
ผมกลับมาบ้าน
ผมแบบว่า…
"มีคนเข้ามาในบ้านฉันแน่ๆ"
ผมอยู่คนเดียว
ของหลายอย่างวางผิดที่ผิดทาง
ผมนี่แบบ "เฮ้ย นี่มันแปลกแล้ว
นี่แปลกเกินไปแล้ว"
แล้วหนึ่งชั่วโมงต่อมา
ตำรวจก็มาที่บ้านผม
ตำรวจถูกเรียกไปที่บ้านของสเตาดาไมร์ ในเลคออสวีโก
หลังจากมีบางอย่างทำให้สัญญาณกันขโมย ในบ้านทำงาน
เจ้าหน้าที่รุดไปยังที่เกิดเหตุตามสัญญาณเตือน และเข้าไปในบ้านโดยไม่มีหมายค้น
เมื่อเข้าไปข้างใน แหล่งข่าวระบุว่า ตำรวจเริ่มตรวจค้นบ้าน
และพบกัญชาหนักครึ่งกิโล ซ่อนอยู่หลังประตูทางเข้าห้องใต้หลังคา
พวกเขาบุกเข้าไปในบ้านเขา อ้างว่าสัญญาณเตือนภัยดัง
พวกเขาก็เลยเข้าไปในบ้าน
เพื่อตรวจดูว่ามีโจรหรืออะไรพวกนั้นไหม
แล้วก็ไปเจอกัญชานี่เข้า
และตอนนี้เขาก็ถูกจับ
มันแบบ "เพื่อน เลิกกุเรื่องไร้สาระแบบนี้เถอะ"
ผมแบบ "พวกคุณต้องไปคุยกับทนายผมแล้ว"
ทนายผมเตรียมตัวมาอย่างดี
ผมต้องไปมอบตัวด้วยตัวเอง
ตามรายงานของอัยการเขตคลากคามัสเคาน์ตี
รายงานของตำรวจเลคออสวีโก ระบุข้อกล่าวหาว่าเดมอน สเตาดาไมร์
ครอบครองยาเสพติดเป็นความผิดฉกรรจ์
ข้อหาความผิดฉกรรจ์ขั้นที่หนึ่ง ทำเหมือนผมเป็นพวกค้ายาและอะไรอีกสารพัด
มีอะไรจะบอกแฟนๆ ไหม เดมอน
คุณเป็นยังไงบ้าง
หลังจากประกันตัวด้วยวงเงิน 50,000 ดอลลาร์ พอยต์การ์ดคนดังก็รีบบึ่งกลับบ้าน
ตอนราวๆ ตีสอง ท่ามกลางกองทัพนักข่าวที่รุมล้อม
คดีนี้จะถูกส่งไปยังคณะลูกขุนใหญ่ เพื่อพิจารณาต่อไป
ผมแค่ไม่เข้าใจว่าทำไมพวกเขา ถึงทำกับเด็กบ้านเดียวกันแบบนั้นได้ลง
มันเป็นช่วงเวลาที่ยากลำบาก แต่ผมจะสู้ต่อไป
ผมจะไม่เป็นไรหรอก
เดมอน สเตาดาไมร์ ดาวดังทีมเทรลเบลเซอร์ส ขนาบข้างด้วยทีมทนายและพ่อของเขา
เดินเข้าศาลเพื่อรับทราบข้อหาครอบครอง ยาเสพติดซึ่งเป็นความผิดทางอาญา
เป็นเรื่องยากมากที่ผู้เล่นจะกลับมาเล่น ในบ้านเกิดตัวเอง
คุณต้องเจอกับการถูกตรวจสอบ ท่ามกลางสปอตไลต์ที่จับจ้องมาอย่างหนัก
มันรุนแรงมากจริงๆ
คุณอยู่บนเวทีเดียวที่มีในเมือง และคนก็ตัดสินคุณเกินความเป็นจริง
ผมอยากเป็นแรงบันดาลใจให้กับทุกคนในย่านนี้
ให้คนรุ่นหลังที่กำลังเติบโตมาเห็นว่า "พวกเราก็ออกทีวีได้"
ผมอยากเป็นต้นแบบที่ดี
แม้สเตาดาไมร์จะยังไม่ถูกตัดสินว่ามีความผิด แต่ความเสียหายก็ได้เกิดขึ้นแล้ว
ฉันไม่รู้ว่าจะมองเขาเหมือนเดิมได้ไหม เขาแค่…
ฉันไม่… ไม่รู้สิ เขาไม่ใช่ต้นแบบของฉันอีกแล้ว
ทั้งหมดทำความเคารพ
เชิญนั่งได้
ตลอดทั้งวัน มีการรับฟังคำให้การ จากฝ่ายจำเลยและฝ่ายโจทก์
แต่ในที่สุด กลับเป็นตำรวจ ที่เป็นฝ่ายกระทำความผิดเสียเอง
ผู้พิพากษาพอร์ตแลนด์ตัดสินว่า การบุกเข้าไปในบ้านสเตาดาไมร์นั้นผิดกฎหมาย
ผมรู้สึกว่าตำรวจพยายามหาเรื่องจับผิด
พวกเขาพยายามหาคนมาเชือดไก่ให้ลิงดู
ถ้าคุณบุกเข้าไปในบ้านใครก็ได้
แค่เพราะคุณมีตราตำรวจ และบุกเข้าไปตอนที่เขาไม่อยู่…
มีอะไรจะพูดไหม เดมอน สตีเฟนก็ได้
วันนี้ไม่มีความเห็นครับ ขอบคุณมาก
ผมแบบ "ให้ตาย ฉันอยู่ที่นี่ไม่ได้แล้ว"
ผมเริ่มอยู่อย่างหวาดระแวง
มันเริ่มแย่ลงเรื่อยๆ
ผมเลยไม่กลับไปที่นั่นอีก ผมตัดสินใจขายบ้านทิ้ง
หลายๆ เรื่องที่เล่ามา นี่เป็นครั้งแรกเลย
ที่ผมพูดออกมา นี่เหมือนการได้บำบัดเลย
เพราะงี้แหละผมถึงทิ้งบ้านเกิดไปนานเลย
คนชอบถามว่า "นี่ ทำไมไม่กลับไปเล่นที่บ้าน" ผมก็แบบ "พวก ฉันแบบ…"
เพราะเรื่องพิลึกพิลั่นนี่แหละ
(ฤดูกาล ปี 2000-2001)
การสร้างทีมแล้วฝ่าฟันขึ้นไป ให้ถึงจุดสูงสุดมันยากมาก
นานๆ ทีถึงจะมีโอกาสได้เข้าใกล้จุดนั้น และพอได้สัมผัสมัน…
มันจะทำให้คุณโหยหามากขึ้นไปอีก
ผมบอกพอลว่า "ปีนี้แหละ"
ตอนเราแพ้เลเกอร์สในปี 2000 จริงๆ ตอนนั้นมันออกไปทางไหนก็ได้
กลับมาลุยกันใหม่
ขอเวลาเราทาหางอีกปี
กลับไปเริ่มวางแผนกันใหม่ เราเข้าใกล้แค่นี้แล้ว
ผมจะพูดคำนี้ และผมจะพูดวันนี้
เหมือนที่เคยพูดไปเมื่อ 40 ปีก่อน
และผมจะพูดในอีกสิบปีข้างหน้าด้วย
คุณต้องมีความคิดสร้างสรรค์
คุณต้องมีความคิดที่ทันสมัยอยู่เสมอ
คุณต้องก้าวล้ำนำสมัยตลอด
สิ่งที่ผมจะสื่อคืออย่าไปแก้ในสิ่งที่มันไม่ได้เสีย
แต่ถ้าคุณยังย่ำอยู่กับที่ คุณจะไม่มีวันก้าวไปข้างหน้า
ในเดือนสิงหาคม ท่ามกลางการเปลี่ยนแปลงถี่ยิบ เทรดเดอร์บ็อบได้ปรับทัพ
จนกลายเป็นหนึ่งในทีมที่ดีที่สุดของลีกได้สำเร็จ
เขาพยายามดึงตัวผู้เล่นเก๋าๆ เข้ามาเพิ่ม
ปล่อยผู้เล่นที่เป็นตัวประสานของทีมไป รวมถึงตัวสำรองด้วย
ดีลที่ใหญ่ที่สุดอย่างไม่ต้องสงสัย คือการแลกเปลี่ยนตัวผู้เล่นสามทีม
ที่ทำให้เทรดเดอร์บ็อบดึงตัว อดีตดาวทีมซีแอตเทิล โซนิกส์
อย่างชอว์น เคมพ์มาพอร์ตแลนด์
บ็อบเป็นคนดราฟต์ผมมา เราเลยติดต่อพูดคุยกันอยู่เสมอ
นี่ทำให้เห็นว่าเขาอยากชนะแค่ไหน
และนี่แหละสิ่งที่ทำให้ผมตื่นเต้นในตอนนั้น
ชอว์น เคมพ์
คงไม่ต้องพูดถึงชื่อเสียงหรือวีรกรรม ของชอว์น เคมพ์ให้ฟังหรอกนะ
สัปดาห์นี้ ชอว์น เคมพ์ออกมาพูด ต่อหน้าสาธารณชน
ในประเด็นการมาสายเรื้อรัง และความไม่รับผิดชอบของเขา
เขาปฏิเสธข้อสงสัยที่ว่าเขาติดเหล้า
นี่คือสิ่งที่คุณควรรู้
เคมพ์ถูกดราฟต์โดยวิตสิตต์
เขาเคยเป็นอดีตออลสตาร์
และผมขอเน้นคำว่า "อดีต" ออลสตาร์
เพราะตอนนี้เขาน้ำหนักมากเกินไป จนแทบจะดังก์ไม่ไหว
เขาน้ำหนักเกิน พลังการเล่นก็ไม่เหมือนก่อน
แต่ผมยอมเสี่ยงกับมันทันทีเลย
ผมจะฟลุคได้อีกครั้งไหม
ผมว่านั่นคือหัวใจสำคัญของความสำเร็จ
คุณต้องรุกไปข้างหน้าอย่างมุ่งมั่น
แม้รู้เต็มอกว่าไม่ใช่ทุกสิ่งที่คุณทำจะออกมาดี
มันเริ่มทำให้สงสัยว่า พวกเขามีสเปกในใจมากกว่าจะมีแผนการเล่น
พยายามคุมเกมให้ได้ พยายามส่งให้ราชีด วอลเลซ
- สาบานเลยนะ เพื่อน - แล้วดูนั่น
ราชีด วอลเลซคุมอารมณ์ได้ทัน อ้อ ไม่ทันแฮะ
เซอร์ไพรส์จริงๆ ราชีด วอลเลซโดนฟาวล์เทคนิคอีกแล้ว
นี่มันเหลือเชื่อจริงๆ สำหรับราชีด วอลเลซ
สิ่งหนึ่งที่เราพยายามจัดการ ในช่วงที่ทีมกำลังมีลุ้นแชมป์
คือหนึ่งในผู้เล่นที่เก่งที่สุด ที่เราต้องการให้อยู่ในสนาม…
(ทำสถิติฟาวล์สูงสุดในหนึ่งฤดูกาล)
โดนฟาวล์เทคนิคเกินจำเป็นไปเยอะ
ปัญหาใหญ่ที่สุดของพอร์ตแลนด์ตลอดทั้งฤดูกาล คือการพยายามหาทาง
ให้ราชีด วอลเลซอยู่ในเกม และคุมอารมณ์ตัวเองให้ได้
ผมมันพวกอารมณ์ร้อน
ผมไม่ได้บอกว่าผมเล่นด้วยความแค้นนะ แต่ผมพร้อมจะขยี้คุณให้เละ
เขาด่ากรรมการ มากกว่าด่าผู้เล่นฝ่ายตรงข้ามซะอีก
เขาต้องหาทางคุมตัวเองให้ได้
บางเกมผมก็สมควรโดนจริงๆ ผมอาจด่าเขา…
ด้วยคำหยาบคายบ้าง
ใช่ แน่นอน
เสี่ยงจะโดนฟาวล์เทคนิค และนั่นไง
- ครั้งที่ 17 แล้ว - ฟาวล์เทคนิค
จะเป็นใครไปไม่ได้นอกจากราชีด วอลเลซ
และเขาต้องออกจากเกม
ราชีด วอลเลซโดนฟาวล์เทคนิค ในเกมที่นำห่างอยู่ 30 แต้มเนี่ยนะ
น่าขายหน้าจริงๆ
แต่บางเกม ก็แบบ "ดูหมอนั่นสิ อ้าว เป่าฟาวล์ซะแล้ว"
โดนแล้ว ออกไปซะ
เฮ้ย เลิกทำแบบนั้นทีเถอะ
ดั๊กครับ แค่หน้าตาตลก นี่ต้องโดนไล่ออกเลยเหรอ
ผู้คนโอเคกับการที่เขาต่อสู้เต็มที่ในเกม
หรือแม้แต่ที่โดนฟาวล์เทคนิคด้วย เพราะพวกเขาก็ไม่ชอบกรรมการ
แต่เขาไม่เคยหุบปากเลย
นี่อาจทำให้เขาเสียโอกาสคว้าแชมป์
ถ้าเขายังคุมอารมณ์ไม่ได้
ดร.จอห์น กีวี นักจิตวิทยาการกีฬา
กล่าวว่าพฤติกรรมของราชีดนั้นล้ำเส้น
พฤติกรรมของเขาในตอนนี้
ส่งผลเสียต่อตัวเขาและส่งผลเสียต่อทีม
เมื่อคุณขึ้นชื่อเรื่องตะโกนด่ากรรมการ
บางครั้งคนก็เริ่มหมดศรัทธาในตัวคุณ
พวกเขามองว่าคุณคือตัวปัญหา
เมื่อเร็วๆ นี้ วอลเลซอยู่ที่สนามบิน
มีแม่ลูกคู่หนึ่งเดินเข้ามาขอลายเซ็น
ผมยื่นนิตยสารกับปากกาให้ เขาสะบัดมือหนีแล้วบอกว่า "ไม่"
ฉันฉีกรูปราชีดออกมาจากนิตยสาร ขยำทิ้ง
แล้วโยนไปที่เท้าเขา เขาปากลับมาโดนหน้าฉันเต็มๆ
แล้วพูดว่า "อู้"
ช่างสิ คิดยังไงผมก็พูดไปแบบนั้น
เราได้รับแจ้งว่านิตยสารสปอร์ตอิลลัสเตรทเท็ด จะทำสกู๊ปเรื่องพวกเรา
(เสียการควบคุม)
ประเด็นอื้อฉาวพุ่งเป้าไปที่บทความล่าสุด ของสปอร์ตอิลลัสเตรทเท็ด
ซึ่งอ้างคำพูดของบอนซี เวลส์ที่ว่า
"เราไม่สนหรอกว่าแฟนๆ จะคิดยังไงกับเรา
พวกเขาไม่ได้สำคัญกับเราสักนิด
พวกเขาจะโห่เราทุกวันก็ได้
แต่พอเจอเราตามถนน พวกเขาก็เดินมาขอลายเซ็นเราอยู่ดี
นั่นแหละพวกเขาถึงเป็นแค่แฟนบาส ส่วนเราเป็นผู้เล่นเอ็นบีเอ"
มันสะท้อนถึงความจองหอง ที่ทีมนี้มองข้ามหัวคนในเมือง
เรื่องนี้กลายเป็นประเด็นร้อน
คุณไม่ควรพูดแบบนั้นออกสื่อ
ทีมเบลเซอร์สสูญเสียฐานแฟนคลับไปแล้ว
เวลาคุณพูดแบบนั้น มันไม่ได้
ทำให้คนอยากมาดูการแข่งสักนิด
แฟนๆ คือผู้ถือหุ้น พวกเขาคือลูกค้าของคุณ
การถ่มน้ำลายใส่หน้าแฟนบาสน่ะงี่เง่าสิ้นดี
พวกแฟนๆ หันหลังให้ผมแบบ…
(ถึงเวลาโละบอนซี เวลส์ทิ้งแล้ว)
มันไม่ช่วยให้อะไรดีขึ้นเลย ไม่ได้ช่วยอะไรใครเลย
มันเป็นคำพูดโง่ๆ จะให้พูดอะไรได้
(ชีดเป็นพวกหัวรุนแรง)
แฟนๆ เอือมระอา
พวกเขาเอือมกับสิ่งที่เกิดขึ้นอยู่ก่อนแล้ว
อย่างเรื่องรถฮัมเมอร์สีเหลือง
เรื่องสูบกัญชา
มันมีทั้งปัญหา สัญญาณเตือน และเรื่องราวต่างๆ โดยเฉพาะเรื่องชอว์น เคมพ์
การเซ็นสัญญาครั้งใหญ่ของเทรดเดอร์บ็อบ จบเร็วกว่าที่คิด
ชอว์น เคมพ์เข้ารับการบำบัดอาการติดโคเคน
สกอตตี้ พิพเพ่นกล่าวว่าการคว้าตัวชอว์น เคมพ์ มาร่วมทีมคือการตัดสินใจยอดแย่
ในประวัติศาสตร์กีฬาอาชีพ
นั่นเหมือนด่าผู้จัดการทีมตัวเองตรงๆ เลย
เราต่างอยากถูกจดจำในฐานะผู้ชนะ แต่บางครั้งมันก็ไม่เป็นแบบนั้น
เราเดินเกมเชิงรุก และมันก็สมเหตุสมผล
ผมทำพลาด
ราชีด วอลเลซพยายามทำฟาวล์เขา
แต่ถูกเบียดและตอนนี้ก็โดนฟาวล์เทคนิค
เขาตรงเข้าไปหาเลย นี่ฟาวล์ครั้งที่สองแล้ว
ผมรู้สึกว่าโครงสร้างของทีมเละเทะไปหมด
หลังจากเริ่มต้นอย่างมีความหวัง เบลเซอร์สจบฤดูกาลด้วยสถิติชนะ 15 แพ้ 17
- ตอนนี้ทีมวุ่นวายมาก - พวกเขาแพ้ตลอด สงสัยเลยว่าเพราะอะไร
การที่ชอว์น เคมพ์ ผู้เล่นเบลเซอร์ส ต้องเข้าบำบัดยาเสพติดทำให้แฟนๆ
เริ่มกังขาเรื่องการคว้าแชมป์
ฉันคิดว่ามันเป็นเรื่องน่าอัปยศมาก
หมอนั่นมันขี้แพ้ชัดๆ
แล้วเราก็เข้าสู่ช่วงเพลย์ออฟ เราเจอใครในรอบแรกล่ะ เลเกอร์สไง
เบลเซอร์สเสียบอล ไบรอันต์บุกขึ้นมาอย่างรวดเร็ว
ส่งให้ชาคและดังก์ลงไป เบลเซอร์สประท้วงว่าไบรอันต์ทำทราเวลลิ่ง
แต่กรรมการไม่ให้
คะแนนสุดท้าย เลเกอร์ส 99 เบลเซอร์ส 86
แอลเอชนะซีรีส์นี้ไป 3 ต่อ 0 เกม
เราแพ้ทั้งซีรีส์ มันก็แค่เป็นแบบนั้น
คุณจะอยากพักผ่อนคลายเครียด
เพราะตอนจบฤดูกาล มันแบบ "ให้ตาย นี่มันบ้าบอคอแตกเลยว่ะ"
สื่อท้องถิ่นพอร์ตแลนด์ก็เอาแต่บ่นแต่ด่า บางคนก็กวนตีน
ผมแค่เบื่อที่เรื่องของผมถูกเอาไปตีความผิดๆ
ผมเลยแบบ "ฉันจะเลิกยุ่งกับพวกมึงไปเลย จบแค่นั้น"
คุณคิดว่าตัวเองเป็นต้นแบบให้กับแฟนๆ ที่มาดูเกมไหมคะ
มีรถอยู่ข้างหลังคุณ ระวังด้วย
"ทำไมคุณถึงไม่ยอมพูด"
"เพราะนักข่าวของพวกคุณ รายงานแต่เรื่องแย่ๆ น่ะสิ"
ถ่ายต่อไปเรื่อยๆ
โย่ ผมไม่รู้จักคุณสักนิด
ผมไม่อยากรู้จักด้วย
คุณต่างหากมีหน้าที่ต้องทำความรู้จักผม
เขาไม่พอใจที่สื่อของพอร์ตแลนด์ นำเสนอภาพลักษณ์ของเขาแบบนั้น
(ราชีด วอลเลซ ทีมพอร์ตแลนด์เทรลเบลเซอร์ส รู้ดีว่าเขาเป็นเป้าสายตา)
ผมเข้าใจนะ เพราะผมจำได้ว่า ตอนเดินเข้าไปในห้องล็อกเกอร์
มีแต่นักข่าวผิวขาวเกือบทั้งหมด
"ผมเจฟฟรีย์ อาร์โนลด์จากดิ ออริโกเนียน" "ออริโกเนียนมีนักข่าวผิวดำด้วยเหรอ"
เขาถามว่า "นี่ จะว่าไหมถ้าผมขอทำสกู๊ปเรื่องคุณ
ไม่ใช่สกู๊ปเกี่ยวกับด้านลบพวกนั้นหรอก"
ผมบอก "ได้เลย ไม่มีปัญหา"
เขาถามว่า "จะรังเกียจไหม ถ้าผมบันทึกเสียงและเขียนทุกอย่างที่คุณพูด"
ผมบอก "ไม่เลย ผมไม่มีอะไรต้องปิดบัง ผมไม่ได้พยายามจะสร้างภาพอะไร"
"ได้เลย" แต่ส่วนที่ทำให้ผมเซอร์ไพรส์ก็คือ
ผมไม่รู้ว่าเขาจะใส่คำว่า "ไอ้ระยำ" กับ "ไอ้มืด" ที่ผมพูดลงไปด้วย
ขอบอกเลย…
(ผมไม่ใช่ไอ้มืดสมองทึบนะ)
ผมคิดว่ามันเป็นโอกาสที่จะได้ทำความรู้จักเขา
และเพื่อให้คนอื่นๆ ได้รู้จักเขาด้วย
ไม่ใช่ราชีดที่โดนฟาวล์เทคนิค ไม่ใช่ราชีดที่ตะโกนด่ากรรมการ
ยังมีราชีดอีกด้าน
คุณไม่รู้ว่าผมมาจากไหน คุณไม่เข้าใจผมสักนิด
คุณอยากให้ผมเป็นมาร์ติน ลูเธอร์ คิงผู้แสนดี
ถึงเขาจะเป็นคนยิ่งใหญ่ขนาดไหน ผมก็ไม่ใช่มาร์ติน ลูเธอร์ คิง
ใจผมมันไปทางเมดการ์ เอเวอร์ส หรือมัลคอล์ม เอ็กซ์มากกว่า
(พวกเขาแค่อยากดราฟต์ไอ้มืด ที่โง่แล้วโง่อีก จบแค่มัธยม)
เขาจะไม่ยอมทำตามกฎเกณฑ์
เขาแค่ไม่อยากทำ เพราะนั่นไม่ใช่ตัวตนของเขา
และสิ่งหนึ่งที่ผมเคารพในตัวราชีดเสมอ คือเขาเป็นตัวของตัวเอง
(วอลเลซไม่คิดว่าตัวเองเป็นต้นแบบ และไม่ต้องเป็นตัวแทนของทีมและเอ็นบีเอ)
บางคนคิดว่าปากกาเป็นอาวุธที่ทรงพลังกว่าดาบ
ประเด็นก็คือปากกามันไม่ได้ทรงพลัง ไปกว่าความจริง
บทความในดิ ออริโกเนียนที่ชื่อว่า "ราชีดตัวจริง"
ได้รับความสนใจจากคนมากมายทั่วอเมริกา
บทความนี้ดังไปถึงโต๊ะทำงาน ของผู้บริหารสูงสุดของเอ็นบีเอ
เดวิด สเติร์น
"คำพูดที่น่ารังเกียจของคุณวอลเลซ แสดงถึงความเขลา
และการดูหมิ่นผู้เล่นเอ็นบีเอทุกคน"
คุณมีสิทธิ์มีความคิดเห็นของตัวเอง แต่อย่าล้ำเส้น
เข้าใจไหม ผมเคารพความเห็นคุณนะ
ไม่ว่ามันจะเป็นอะไร คุณจะเรียกผมว่าไอ้มืดหรืออะไรก็ช่าง
ได้เลย คุณพูดที่อยากพูดแล้ว
ก็ทางใครทางมัน
เพราะถ้าคุณยังเอาแต่ย้ำเรื่องเดิมๆ ซ้ำไปซ้ำมา
และพยายามกลับมาหาเรื่องผม
โอเค ได้เลย ไอ้มืดนี่ได้ระเบิดแน่
("ผมมีความสุขดีกับสิ่งที่ผมเป็น ทั้งนิสัยและไลฟ์สไตล์ของผม" วอลเลซกล่าว)
(ผมพอใจกับมันมาก ผมจะไม่เปลี่ยนมันแม้แต่นิดเดียว)
(ไม่ว่าจะมีเงินเท่าไร "ผมจะเป็นตัวของตัวเองแบบนี้ ก็แค่นั้น")
เมื่อทุกอย่างเริ่มสั่นคลอนและพังทลาย
ทุกคนบอกว่าเราต้องการ ความเปลี่ยนแปลงทางวัฒนธรรม
แต่ที่พวกเขาทำกลับเป็นการทุ่มเดิมพันอีกเท่าตัว
(เบลเซอร์สคว้าตัวแพตเตอร์สัน)
ผมเป็นแฟนบาสมาก่อน
(ผู้เล่นตัวปัญหาอีกคน)
และในฐานะแฟนบาส ผมอยากให้ทีมของผมชนะ
และผมบอกทุกคนว่า
"เราต้องหยุดเลเกอร์สให้ได้"
- เขาได้ฉายาว่า "ตัวหยุดโคบี" - ตัวหยุดโคบี
ตัวหยุดโคบี
เขาไม่เคยยอมโคบี ผมบอกได้เลย
เขาประกบโคบีอย่างหนัก แม้แต่โคบียังพูดเลย
บ็อบบอกว่า "เราไม่ใช่ตลาดที่ดึงดูดดาวเด่นได้ด้วยเงิน"
เราไม่มีสิทธิ์ดราฟต์อันดับต้นๆ ผมพยายามจะเอาชนะโคบีกับชาค
ผมต้องหาผู้เล่นรูปร่างสูงใหญ่
ทีมพวกนั้นจะไม่ได้ตัวรูเบน แพตเตอร์สัน
ไม่มีคำตอบที่ตายตัวหรอกว่า คุณกำลังมองหาอะไรจากผู้เล่นคนหนึ่ง
(แพตเตอร์สันร่วมทีมเบลเซอร์ส พยายามลบภาพลักษณ์ "ตัวร้าย")
รูเบน แพตเตอร์สัน ผู้เล่นเบลเซอร์ส เป็นนักกีฬาเอ็นบีเอคนแรก
ที่มีชื่อในทะเบียนผู้กระทำความผิดทางเพศ
มีคนที่สมควรได้รับโอกาสที่สอง
และรูเบนก็เป็นหนึ่งในนั้นแน่นอนครับ
ผมคิดว่าในฐานะองค์กร เราควรเปิดใจกว้างเรื่องนี้
(เบลเซอร์สเซ็นสัญญาแพตเตอร์สัน แม้จะมีประวัติอาชญากรรม)
รู้ไหม ความผิดพลาดของเขาเกิดขึ้น ตอนอยู่กับทีมอื่น
ในช่วงเวลาอื่น
เหยื่อของแพตเตอร์สันคือหญิงสาววัย 23 ปี ที่เราจะเรียกว่าเจนนี่
ในเดือนมกราคม ปี 2000 เธอถูกจ้าง โดยแชนนอน คู่หมั้นของแพตเตอร์สัน
ให้มาเป็นพี่เลี้ยงเด็ก
เธอบอกตำรวจว่า แพตเตอร์สันบังคับให้เธอทำออรัลเซ็กซ์
(แพตเตอร์สันถูกจำคุกในคดีข่มขืน)
ผมไม่ได้บอกว่านั่นคือการเซ็นสัญญา ที่ดีที่สุดที่เราเคยทำ
ผมไม่ได้จะสื่อแบบนั้น
ผมแค่จะบอกว่าตอนเราตัดสินใจ เราชั่งน้ำหนักปัจจัยหลายอย่าง
แต่…
พูดกันตามตรง ความเสี่ยงที่แท้จริงคือ
เงินก้อนหนึ่ง
คุณมีผู้กระทำความผิดทางเพศที่ขึ้นทะเบียน สวมเสื้อทีมเบลเซอร์ส
คุณเชิดชูเขาในฐานะส่วนหนึ่งของทีม นั่นไม่ดีเลย
คุณทำแบบนั้นไม่ได้
คุณจะเป็นทีมที่ยอมรับเรื่องแบบนั้น เพื่อให้ชนะไม่ว่าต้องแลกด้วยอะไรไม่ได้
เป็นวันที่ดีว่าไหมครับ
แผนกประชาสัมพันธ์ของทีมเบลเซอร์ส
ที่กำลังทำแคมเปญอย่างหนัก เพื่อเชื่อมความสัมพันธ์กับแฟนๆ อีกครั้ง
ได้ตัดสินใจยกเลิกโฆษณาทางทีวี ที่กำลังฉายอยู่ทั้งหมด
และหันไปเน้นเรื่องการควบคุมความเสียหาย
ผมอยากมีทีมที่สามารถสนับสนุนและภาคภูมิใจได้
ผมไม่ได้รู้สึกแบบนั้นเลย
ผมว่าเราต้องการตัวอย่างที่ดี คนดีๆ คนใหม่ให้เบลเซอร์ส
เพราะพวกนี้ส่วนใหญ่เป็นแค่นักเลง
นั่นทำให้เคมีของทีมพังพินาศ
และใช่ ผมบอกได้เลยว่านั่นเป็นครั้งเดียวที่
ผมรู้สึกจริงๆ ว่า
ผมโกรธบ็อบ หรือไม่ก็รู้สึกแย่กับบ็อบนิดหน่อย
ตั้งแต่แลกตัวรูเบน แพตเตอร์สัน ผู้กระทำความผิดทางเพศมาร่วมทีม
ทั้งพฤติกรรมก้าวร้าวในสนาม
ทั้งเรื่องยาเสพติดในผู้เล่นหลายคน
ทำให้ฝ่ายบริหารได้รับโทรศัพท์ร้องเรียน จากแฟนๆ มากมาย
บางคนถึงขั้นอยากขอยกเลิกตั๋วปี
มีความจำเป็นอะไรที่ต้องดึงตัวรูเบน ที่มีประวัติแบบนั้นมาเข้าทีมครับ
ผมว่าลีกก็ไม่ได้ขาดแคลนผู้เล่นขนาด
ต้องเอารูเบน แพตเตอร์สันเข้ามา…
- หยุดตรงนั้นเลย คุณเข้าใจผิดแล้ว - โอเค
ย้อนกลับไปตอนนั้น ในกลุ่มผู้เล่นไม่มีตัวแทนสมัยนั้น
ลองบอกชื่อผู้เล่นคนอื่นมาหน่อย
แล้วผมจะพูดเป็นคนแรกเลยว่าคุณคิดถูก
ผมจะรอให้คุณไล่รายชื่อผู้เล่นพวกนั้นมา
- ผมนึกไม่ออกทันทีหรอก - เพราะมันไม่มีไง โอเคไหม
และถ้าพูดถึงนิสัยของเขา เขาไม่ได้ก่อเรื่องอะไรเลยตอนอยู่พอร์ตแลนด์
(สนามบินทูซอน แอริโซนา)
ผมอยู่ที่แอริโซนาเพื่อเรียนหนังสือและเอาปริญญา
และผมกำลังจะไปนิวออร์ลีนส์
นี่คือจุดตรวจความปลอดภัย ของสนามบินนานาชาติทูซอน
และนี่คือจุดที่เดมอน สเตาดาไมร์มีปัญหา
ตามรายงานของแผนกนายอำเภอ
สเตาดาไมร์หยิบห่อของ ที่ห่อด้วยฟอยล์อะลูมิเนียมออกมา
ก่อนจะเดินผ่านเครื่องตรวจจับโลหะ
เจ้าหน้าที่นายอำเภอค้นตัวสเตาดาไมร์
และพบกัญชาหนัก 39.95 กรัมหรือ 1.4 ออนซ์
ผมต้องไปที่ออฟฟิศของเดวิด สเติร์นเลย
เดวิด สเติร์นนั่งจ้องหน้าผมแบบ "อย่ามาทำให้ลีกของฉันพังนะ"
เป็นครั้งที่สามในรอบ 16 เดือน ที่สเตาดาไมร์ถูกตั้งข้อหายาเสพติด
ผมแค่อยากให้พวกเขาหยุดก่อเรื่องได้แล้ว
เพราะผมเบื่อที่ต้องคอยทำข่าว ที่ไม่เกี่ยวกับบาสเกตบอลแล้ว
ราชีด วอลเลซ ทีมพอร์ตแลนด์ทำสถิติ เทียบเท่ากับที่เขาเคยทำไว้ฤดูกาลก่อน
เป็นเกียรติประวัติที่น่ากังขา นั่นคือฟาวล์เทคนิค 38 ครั้ง
ควรมีใครบอกราชีด วอลเลซให้ไปนั่ง
และอยู่เงียบๆ ได้แล้ว
ผมคิดว่ามันก็มีบ้าง…
ที่เขาขาดความยั้งคิด…
ว่าตอนไหนควร หรือตอนไหนไม่ควร
นี่คือปัญหาใหญ่ของทีมที่มีทั้งความภาคภูมิใจ
เกียรติยศ และความมีระดับ
การที่ชายหนุ่มคนนี้ ดาราดังเจ้าของค่าเหนื่อย 80 ล้านดอลลาร์
มาทำสถิติฟาวล์เทคนิคสูงสุดแบบนี้
เราลงเอยด้วยการเป็นทีมที่ทำสถิติ ฟาวล์มากสุดในลีกและสถิตินั้นก็ยังอยู่
การทำสถิติฟาวล์เทคนิคสูงสุดในลีก
ทั้งปาผ้าขนหนูใส่หน้าเพื่อนร่วมทีม
เรื่องพวกนี้ไม่ใช่ความผิดทางอาญา
คู่ต่อสู้ที่ยิ่งใหญ่ที่สุดที่เบลเซอร์สต้องเอาชนะให้ได้ ก็คือตัวเอง
นี่คือกีฬา แต่คุณก็กำลังทำให้ ภาพลักษณ์ของทีมแย่ลง
คุณกำลังทำลายแบรนด์
เราต่างรู้ดีว่าแบรนด์ทรงพลังได้แค่ไหน
แต่น่าเสียดายที่แบรนด์ของเบลเซอร์ส ถูกผลักไปในทิศทางนั้น
และโมเมนตัมนั้นก็ไม่เคยหยุดเลย
ผู้เล่นที่เทรดเดอร์บ็อบเพิ่งดราฟต์มาล่าสุด อย่างแซค แรนดอล์ฟ
ถูกจับกุมตอนเช้าวันอังคาร ข้อหาดื่มสุราขณะอายุไม่ถึงเกณฑ์
ฟังนะ ไม่ใช่แค่บ็อบ วิตสิตต์ จะแลกตัวผู้เล่นมีปัญหาเข้ามา
ตอนนี้บ็อบ วิตสิตต์แทบจะเสพติด การดราฟต์ผู้เล่นที่มีปัญหาเข้ามา
ซ้ำร้ายกว่านั้น แทนที่จะต่อสู้เพื่อแย่งชิงพื้นที่เพลย์ออฟ
ทีมกลับดูเหมือนกำลังสู้กันเอง
แซค แรนดอล์ฟต่อยรูเบน แพตเตอร์สัน เพื่อนร่วมทีมทีเผลอระหว่างการซ้อม
ตำรวจกล่าวว่าพวกเขาพบปืนพก บรรจุกระสุนสองกระบอกในรถ
กระบอกหนึ่งมีกระสุนในรังเพลิง และบอกว่าแรนดอล์ฟมีกลิ่นกัญชา
ตอนบ็อบตัดสินใจเซ็นสัญญา กับผู้เล่นที่มีปัญหาอีกครั้ง มันแบบ…
เป็นสัปดาห์แสนสาหัสสำหรับควินเทล วูดส์
วันจันทร์ เขาดูตำรวจสืบสวน และเจ้าหน้าที่ควบคุมสัตว์ตรวจค้นบ้านของเขา
เพื่อหาหลักฐานเรื่องการจัดแข่งชนสุนัข
ผมเป็นผู้ประกาศข่าวกีฬานะ ไม่ใช่ผู้สื่อข่าวอาชญากรรม
และบอนซี เวลส์ก็ผลักด้วย กลายเป็นการตะลุมบอนกันเต็มตัว และดูนั่น
ผู้เล่นสำรองกรูลงมาในสนาม
ราชีด วอลเลซเหวี่ยงหมัดใส่แฟนบาส หลังจากที่แฟนบาสเทบางอย่างใส่เขา
ผมคิดว่าพวกเขาคือความอัปยศของเมืองนี้ ผมไม่สนใจว่าพวกเขาจะชนะไหม
ผมอยากให้พวกเขาแพ้ไปเลยมากกว่า
- คุณชื่ออะไรคะ - แชนนอนค่ะ สามีฉันชื่อรูเบน แพตเตอร์สัน
- ค่ะ เขายังอยู่ที่นั่นไหมคะ - ค่ะ
- เขาอยู่ตรงไหนคะ - ฉันต้องออกไปจากที่นี่
เขาเพิ่งพยายามจะบีบคอฉัน
ที่ศาลวอชิงตันเคาน์ตี
รูเบน แพตเตอร์สัน ผู้เล่นเบลเซอร์ส เข้าพบเจ้าหน้าที่คุมประพฤติ
เพื่อหารือเรื่องการถูกจับกุมครั้งล่าสุด
แพตเตอร์สันเผชิญข้อหา ทำร้ายร่างกายในครอบครัว
หลังจากมีปากเสียงกับภรรยาคืนวันจันทร์
ผมไม่อยากให้ผู้เล่นของเราตกอยู่ในสถานการณ์…
ที่ทำให้เราต้องหยิบเรื่องนี้ขึ้นมาพูดถึง
นั่นคือสิ่งที่กวนใจผมที่สุดในตอนนี้
บ็อบ วิตสิตต์ที่ดูหงุดหงิดอย่างเห็นได้ชัด กล่าวกับสื่อวันนี้ว่า
"ผมขอรับผิดชอบแต่เพียงผู้เดียวต่อทุกสิ่งที่เกิดขึ้น
กับทีมพอร์ตแลนด์ เทรลเบลเซอร์ส"
ทั้งจังหวะเวลา ทั้งคนในเมือง
ทุกอย่างมันประจวบเหมาะกันพอดี และมันก็ประดังเข้ามาพร้อมกัน
หลังจากโดนตั้งข้อหาทั้งเรื่องยาเสพติด ชนสุนัข พกปืน และทำร้ายร่างกาย
ตอนนี้ทีมกำลังถูกขนานนามใหม่ว่า "เจลเบลเซอร์ส"
(แฟนๆ หันหลังให้ "เจลเบลเซอร์ส")
นั่นคือจุดเริ่มต้นของจุดจบสำหรับผม ราชีด และเดมอนที่พอร์ตแลนด์
บางคนกล่าวว่าประวัติอาชญากรรม นอกสนามของทีมเบลเซอร์ส
ส่งผลให้ยอดผู้เข้าชมในสนามโรสการ์เดน ต่ำที่สุดเท่าที่เคยมีมา
เป็นปีที่สามติดต่อกันที่เบลเซอร์ส ต้องเจอกับเลเกอร์สในรอบเพลย์ออฟ
สิ่งที่เคยเป็นการประชันหน้ากัน ของสองทีมที่อยู่ในขาขึ้น
ได้กลายเป็นการปะทะกันของสองทีม ที่มุ่งหน้าไปในคนละทิศทางกันเลย
โคบียิงสามแต้ม
และลงไปแล้ว
ผู้หญิงคนหนึ่งและลูกเลี้ยงวัยแปดขวบ
ถูกไล่ออกจากสนาม ในเกมเพลย์ออฟของเบลเซอร์สเมื่อวาน
เพราะป้ายที่พวกเขาถือ
นี่คือป้ายที่ว่า
แคทเธอรีน โทแพซ และวิล อาเบลส์ ลูกเลี้ยงของเธอ
บอกว่าพวกเธอต้องออกจากสนามช่วงพักครึ่ง
เพราะพวกเธอไม่ปลื้มผู้จัดการทีม
วิลเชื่อว่ามีเหตุผลเดียวที่เขาต้องออกมา
ผมคิดว่าเป็นเพราะบ็อบ วิตสิตต์ครับ
มันเป็นช่วงเวลาที่มีทั้งดีและร้ายสำหรับเราจริงๆ
และแล้วเราก็ข้ามมาปีถัดไปเลย
ผมไม่ยอมคุยกับสื่อเลย
ราชีดถูกปรับเงินจากการที่ไม่ยอมคุยกับสื่อ
และยอดเงินค่าปรับก็เริ่มสูงขึ้นเรื่อยๆ
ฟอร์เวิร์ดของเบลเซอร์ส ถูกปรับเงิน 10,000 ดอลลาร์
ข้อหาไม่ให้ความร่วมมือกับสื่อ
หลังจากเกมวันอาทิตย์ และถูกปรับเพิ่มอีก 20,000 ดอลลาร์ในวันจันทร์
ผมถูกทางลีกถล่มอย่างหนัก
เป็นหน้าที่ผมที่จะต้องทำให้เขาพูด
ไม่รู้ว่าทำไมถึงกลายเป็นหน้าที่ของผม แต่มันก็เป็นไปแล้วเพราะผมเป็นคนคุม
ผมเลยเริ่มนัดคุยกับราชีด
"ถ้าคุณไม่พูดอะไรกับสื่อ คุณจะโดนปรับนะ" ผมก็แบบ "ก็ได้"
เขาเข้าใจ แต่เขาก็แสดงจุดยืนชัดเจนว่า "ผมไม่ชอบพวกนั้น"
ผมละอยากจะไปที่ทำงานของพวกสื่อตอนนี้
แล้วก็โห่ใส่ให้ยับ "โห่ เขียนข่าวไม่ได้เรื่อง"
"เขียนข่าวไม่ได้เรื่อง"
"อ้าว ไม่ได้ใส่ตัวย่อตรงที่มันควรอยู่เหรอ ไม่เอาอ่าวเลย"
คราวนี้ทีมเบลเซอร์สเองก็เริ่มโดนปรับเงินด้วย
(วอลเลซและเบลเซอร์สถูกสั่งปรับ)
ทางลีกบอกว่า "ขั้นต่อไป เราจะสั่งพักราชีด
นั่นหมายถึงต้องเสียเงินมากขึ้น และเราจะปรับเงินทีมด้วย"
"คราวนี้นะ ราชีด ถ้าคุณถูกแบน คุณจะทำให้ทีมเดือดร้อน"
"งั้นเอาแบบนี้ไหมล่ะ
อยากให้ผมพูดตามที่คุณอยากให้พูดใช่ไหม
งั้นให้เลขาคุณพิมพ์บทพูดมาเลย
ผมจะพูดตามที่คุณต้องการ ในเมื่อคุณอยากยัดคำพูดใส่ปากผมนักนี่"
ถ้ามีนักข่าวถามว่า
"นี่ ได้ยินมาว่าเพื่อนร่วมทีมของคุณ ถูกจับข้อหาขับรถเร็วบนทางหลวงเมื่อคืน
คุณมีความคิดเห็นว่าไง"
คุณไม่จำเป็นต้องตอบคำถามนั้น
คุณแค่ตอบสั้นๆ ว่า "ทั้งสองทีมเล่นกันเต็มที่ครับ"
และแน่นอนว่า…
ผมว่าเราเข้าใจกันแล้ว ผมนั่งดูการแถลงข่าวหลังจบเกม
เยี่ยม เขาไปที่แท่นแถลงข่าว
นั่นแหละที่ผมต้องการ และนักข่าวก็เริ่มถาม
ราชีด คุณคิดว่าเป็นเกมที่ดีไหม
ทั้งสองทีมเล่นกันเต็มที่
ผมเอาแต่พูดประโยคนั้นซ้ำๆ
ทั้งสองทีมเล่นกันเต็มที่
- ชีดไม่ยอมคุยกับสื่อเลย - ทั้งสองทีมเล่นกันเต็มที่
"ทั้งสองทีมเล่นกันเต็มที่"
แล้วก็มีคนถามคำถามอื่น
เขาก็ตอบว่า "ทั้งสองทีมเล่นกันเต็มที่ เพื่อน"
ทั้งสองทีมเล่นกันเต็มที่ เพื่อน
ผมนี่คิดในใจ "ไอ้หมอนี่มันงี่เง่าจริงๆ"
ขอพระเจ้าอวยพรและฝันดี
เราโดนปรับเพราะเรื่องนั้น
("ทั้งสองทีมเล่นกันเต็มที่" ทำให้ถูกปรับเพิ่ม)
"ขอพระเจ้าอวยพรและฝันดี"
(เพลย์ออฟ ฤดูกาล ปี 2002-2003)
ปีนั้นเราได้เข้าเพลย์ออฟ
(รอบที่หนึ่ง)
แต่ถ้ามองในมุมของบาสเกตบอล
เราไม่ได้เก่งเหมือนเดิมอีกแล้ว
คุณจะเห็นได้เลยว่าทีมกำลังจะพัง
แนชส่งให้โนวิตซกี้ เขาว่างอยู่ ชู้ตลงไปแล้ว
แต่บอนซี เวลส์กับราชีด วอลเลซไปไหนกันหมด
ดูเหมือนพวกเขาจะถอดใจไปแล้ว
มันเคยคึกคักมากทั้งก่อนและหลังแข่ง
ผู้คนจะแห่กันมา มีช่วงเวลาที่ดีและตื่นเต้น
ตอนนี้มันเป็นยังไงครับ
เราไม่ค่อยเห็นคนเดินเข้ามา ด้วยความตื่นเต้นเหมือนเมื่อก่อนแล้ว
และเป็นปีที่สามติดต่อกัน
ที่ฤดูกาลของเบลเซอร์สจบลง ด้วยการแพ้ในรอบแรกของเพลย์ออฟ
(เบลเซอร์สแพ้)
ผมแบบว่า เพื่อน โอกาสมันหมดไปแล้ว
แฟนๆ บอกว่าปัญหาเริ่มมาจากฝ่ายบริหาร
โละวิตสิตต์ทิ้งซะ
ผมว่าพวกเขาควรไล่บ็อบ วิตสิตต์ออก เขาไม่ใช่…
เขาทำเรื่อง… เขาปล่อยผู้เล่นดีๆ ไปตั้งหลายคน
(แยกทางหรือสร้างใหม่)
เจ้าของทีม พอล อัลเลน คือหนึ่งในคนที่รวยที่สุดในโลก
วันหนึ่ง เขาตัดสินใจซื้อทีมซีฮอว์กส์
พอลบอกว่า "อ้อ แล้วก็นะ
บ็อบ คุณต้องเป็นประธานและบริหารทีมนี้ด้วย"
ผมก็บอกว่า "ผมทำไม่ได้หรอก ผมบริหารทีมของคุณที่พอร์ตแลนด์อยู่นะ"
จากตอนแรกที่ตั้งใจไปพอร์ตแลนด์ เพื่อคุมทีมบาสเกตบอลเท่านั้น…
ตอนนี้ผมต้องคุมทั้งทีมบาสของเบลเซอร์ส ที่สนามโรสการ์เดนอารีน่า
ทีมดับเบิลยูเอ็นบีเอ สถานีวิทยุ และธุรกิจสารพัดอย่างในพอร์ตแลนด์
แล้วยังต้องเป็นประธานทีมซีฮอว์กส์ แบบเต็มตัวอีก
จนในที่สุด ผมก็บอกพอลว่า
"นี่มันชักจะคุมไม่อยู่แล้ว
ผมบอกไปแล้วว่าคุณต้องหาคน มาช่วยบริหารงานพวกนี้เพิ่มขึ้น
แต่คุณก็ไม่หา เพราะงั้นผมจะอยู่พอร์ตแลนด์ปีนี้ปีสุดท้าย"
ลาก่อนเทรดเดอร์บ็อบ ผู้จัดการทีมผู้บอบช้ำประกาศลาออกวันนี้
ตอนที่ผมจากมา เรามีสถิติชนะเฉลี่ย 50 นัดต่อปี
ตลอดระยะเวลาเก้าปี และได้เข้าเพลย์ออฟทุกปี
ถือว่าเป็นความสำเร็จที่ยอดเยี่ยม สำหรับชุมชนพอร์ตแลนด์นะ
แฟนบาสส่วนใหญ่ที่เราคุยด้วย ต่างยินดีที่เห็นวิตสิตต์ไป
แต่เคน บ็อดดี้ได้ความเห็น จากอดีตแฟนเบลเซอร์สสองคน
คนหนึ่งเคยคลุกคลีอยู่วงใน กับอีกคนที่รู้สึกว่าตัวเองถูกผลักไสออกมา
ผมว่ามันถึงเวลาแล้วละ
ผมว่ามันควรเกิดขึ้นตั้งนานแล้ว
ตลอด 40 หรือ 50 ปีที่ผ่านมาในเอ็นบีเอ
มีเพียงสามทีมเท่านั้นที่มีฉายาเฉพาะตัว
ทีมแรกคือโชว์ไทม์ เลเกอร์ส
ทีมต่อมาคือแบดบอย พิสตันส์
และทีมที่สามคือเจลเบลเซอร์ส
("เจลเบลเซอร์ส" กำลังสร้างความโกรธแค้น ให้ชาวพอร์ตแลนด์)
คุณวิตสิตต์ไม่เข้าใจพอร์ตแลนด์เลย
เขาไม่เข้าใจแนวคิดเรื่องชุมชน
และสิ่งที่เราต้องการจากทีม
คุณไม่ตั้งฉายาเฉพาะให้กับทีมแย่ๆ หรอก
ทีมห่วยแตก ทีมที่ไม่ได้แม้แต่จะเข้าเพลย์ออฟ
คุณตั้งฉายาให้ทีมที่เก่งจริงๆ
มีเอกลักษณ์ และมีความน่าตื่นเต้น
ฉันว่าคนพอร์ตแลนด์ส่วนใหญ่ยอมมีทีมที่ไม่ชนะ
แต่ขอให้เป็นทีมที่เราอยากเอาใจช่วยมากกว่า
สิ่งที่ผมเสียใจที่สุดตลอดช่วงเวลาที่อยู่พอร์ตแลนด์
คือการที่เราไม่สามารถคว้าแชมป์ มาฉลองให้กับแฟนๆ ของเราได้
เรื่องนี้ยังคงหลอกหลอนผม
(ฤดูกาล ปี 2003-2004)
ทีมเบลเซอร์สกำลังก้าวเข้าสู่ ช่วงเวลาที่เปลี่ยนไป
พอลกลายเป็นเจ้าของทีม ที่แทบจะไม่ค่อยมายุ่งกับทีม
พวกเขาโละวิตสิตต์ทิ้ง แล้วให้จอห์น นาชเข้ามาแทน
ยุคใหม่เริ่มต้นขึ้นวันนี้
จอห์น นาช ผู้จัดการทีมคนใหม่ พบปะสื่อที่สนามซ้อมของทีม
สำหรับตอนนี้ สิ่งที่คุณเห็นคือสิ่งที่คุณจะได้และ…
ครับ เราพอใจกับสถานะที่เป็นอยู่
ตอนนั้นเราอยู่ในค่ายฝึกซ้อม
ชีดเดินเข้ามา แล้วเขาก็เดินโบกมือให้ทุกคน
"ลาก่อน บอนซี เริ่มบอกลาได้เลย" ผมก็แบบ "ชีด พูดเรื่องอะไรของนายวะ"
ผมบอกว่า "นายเห็นไอ้บ้านั่นที่ยืนอยู่ข้างโมไหม
ไอ้บ้านั่นกำลังจะเทรดฉัน"
- พวกนั้นแบบ "นายพูดเรื่องอะไร" - เขาเคยเป็นผู้จัดการตอนชีดอยู่ดี.ซี.
"เขาจะเทรดฉันก่อนเทรด พวกนายคนใดคนหนึ่งซะอีก"
เขาเริ่มเดินไฮไฟว์กับทุกคน แล้วก็กอดลาแบบพี่น้อง
ผมแบบ "เฮ้ย ฉันได้ไปจากที่นี่แน่ๆ"
แล้วเกิดอะไรขึ้น
จอห์น นาชเทรดผมออกจากทีมจริงๆ
(พอร์ตแลนด์เทรดวอลเลซ)
เราตระหนักว่าพอถึงจุดหนึ่ง ทีมพอร์ตแลนด์ เทรลเบลเซอร์ส
และราชีด วอลเลซต้องแยกทางกัน
ครับ ทุกอย่างจบลงแค่นั้น
หลังจากนั้นผมก็กลับไปอยู่บ้าน
"บอนซี เวลส์ การ์ดฟอร์เวิร์ด ถูกเทรดไปทีมเมมฟิส กริซลีส์"
พวกเขาไม่แม้แต่จะโทรมาบอกผมตามมารยาท
พวกเขาไม่พูดอะไรกับผมเลย ผมรู้จากรายการสปอร์ตเซนเตอร์
(เบลเซอร์สเทรดหนึ่งในตัวปัญหาออกไป)
(ส่งวัตถุอันตรายออกจากพื้นที่)
บอนซี เวลส์ ทีมเมมฟิส กำลังจะกลับมาเยือนพอร์ตแลนด์ครั้งแรกคืนนี้
- รู้สึกยังไงบ้างที่ได้กลับมา บอนซี - ก็ดี
- คาดหวังอะไรจากแฟนๆ ไหม - ไม่เลย
ผมไม่เคยจากบ้านไปไหนเลย จนได้มาอยู่พอร์ตแลนด์ ออริกอน
นั่นไกลจากอินดีแอนาตั้ง 4,000 กิโล
ผมเติบโตเป็นผู้ใหญ่ที่นั่น แต่แล้วพวกเขาก็ถอดใจจากผม
และนั่นแหละที่ทำให้ผมเจ็บปวดที่สุด
ผมเป็นคนสุดท้ายที่ยังเหลืออยู่
ตอนนี้ผู้เล่นของเราเปลี่ยนไปอย่างสิ้นเชิง
ผมเล่นจนจบปีนั้น และทำให้ดีที่สุด
มันก็สนุกดี เพราะผมมีโอกาสได้ช่วย พวกเด็กใหม่อะไรแบบนั้น แต่…
อย่างที่บอก ตอนนั้นใจผมมันไปแล้ว
เดมอน
สเตาดาไมร์
(เรารักคุณนะ เดมอน ขอบคุณสำหรับความทรงจำ)
บางครั้งการแยกทางกันก็เป็นสิ่งที่ดีที่สุด… มันถึงเวลาแล้ว
เกมสุดท้ายนั่น มันแบบว่า
มีน้ำตานิดหน่อย เพราะผมคิดว่า "คนพวกนี้พยายามทำลายผม"
(ขอบคุณนะ พอร์ตแลนด์)
ผมคงไม่พูดว่าอยากให้มันจบๆ ไปหรอก
แต่ผมพร้อมปิดฉากช่วงเวลานั้นแล้ว
(ดีทรอยต์ มิชิแกน)
การเริ่มต้นใหม่ที่สดใส
ผมตื่นเต้นมาก ดีทรอยต์เป็นทีมที่ดี
ผมก็แบบ "โอเค เราน่าจะเป็นคู่แข่ง ที่น่ากลัวได้ในอีกสักปีสองปี
ตอนเราได้ทำความรู้จักกันแล้ว"
ก็ไม่นึกว่าจะเร็วขนาดนั้น
(รอบชิงชนะเลิศ)
ดีทรอยต์ พิสตันส์…
เพิ่งสร้างความตกตะลึง ด้วยการเอาชนะทีมเลเกอร์ส
(ราชีดคว้าชัย)
เขาถูกกำหนดมาให้อยู่ที่นั่น
ผมดีใจกับเขาจริงๆ
อย่างน้อยหนึ่งในพวกเราก็ได้สัมผัสความรู้สึกนั้น
มันเป็นช่วงเวลาเปี่ยมสุข
นั่นคือสิ่งที่ผมตั้งใจมาทำตั้งแต่เข้าเอ็นบีเอ การคว้าแชมป์นี่น่ะ
สำหรับผม มันเป็นชัยชนะที่หอมหวาน เพราะเราชนะทีมเลเกอร์ส
และสำหรับเลเกอร์ส นี่คือจุดสิ้นสุดของยุคสมัยหนึ่งอย่างแท้จริง
พวกเขาคว้าแชมป์มาได้สามสมัยซ้อน
ผมอิจฉานะ พูดตรงๆ เลย
ผมพูดเลย แต่ผมก็ดีใจนะ อย่าเข้าใจผิด ผมดีใจกับเขา
แต่ตอนเห็นเขายิ้มกับเพื่อนร่วมทีมที่ไม่ใช่ผม…
ผมรู้สึกว่าเราควรจะได้ชนะร่วมกับเขา
ราชีด วอลเลซ
เขาช่วยเติมความมั่นใจ ให้กับทีมที่เปี่ยมไปด้วยความมั่นใจอยู่แล้ว
(การันตีความพอใจ พิสตันส์)
ดังนั้นตอนผมกลับไปพอร์ตแลนด์ หลังจากที่เราได้แชมป์
ผมรู้ว่าผมต้องโดนโห่แน่
แต่ไม่นึกว่าจะโดนหนักขนาดนั้น ผมนี่แบบ "ให้ตาย"
ทุกคนในทีมพิสตันส์ขำกลิ้งเลย
พวกนั้นแบบ "เฮ้ย ชีด คนที่นี่เกลียดนายจริงๆ ว่ะ"
ผมบอก "พวกนายไม่รู้หรอกว่า ฉันต้องเจออะไรบ้างที่นี่"
การทดลองทางสังคมวิทยาครั้งนี้ไม่ได้ผล
ข้อความที่ส่งออกไปคือเรากำลังกลับสู่จุดเริ่มต้น เรากำลังเปลี่ยนทิศทางใหม่
จู่ๆ นิสัยใจคอก็กลายเป็นเรื่องสำคัญ
นี่คือเรื่องของการกอบกู้แบรนด์
กอบกู้ทีมเทรลเบลเซอร์สเพื่อชาวพอร์ตแลนด์ รวมถึงแฟนๆ ที่ยอดเยี่ยมของชุมชนนี้
จากเทรลเบลเซอร์ส กลายเป็นเจลเบลเซอร์ส
ฉายานั้นติดหูมาก
แต่เดมอน บอนซี และราชีด
พวกเขาไม่ได้ติดคุกจริงๆ สักหน่อย
ส่วนใหญ่พวกเขาโดนแค่ปรับเงิน หรือถูกปล่อยตัว ไม่มีการสั่งฟ้องด้วยซ้ำ
ผมว่าพื้นฐานปัญหาอยู่ที่การคล้อยตาม
ทำไมพวกเขาถึงไม่ทำสิ่งที่พวกเราอยากให้ทำ
ถ้าพวกเขาคว้าแชมป์มาได้
ไม่แน่แฟนๆ อาจบอกว่า "เอาเถอะ เราจะยอมหลับหูหลับตาปรบมือให้
แต่เราลืมสิ่งที่พวกเขาทำไม่ได้หรอก"
แต่พวกเขาไม่ได้ชนะ เพราะแบบนั้น
พวกเขาเลยไม่ได้กลับมาเล่น ที่โรสการ์เดนเลยสักคน
คิดว่าจะมีจุดที่พวกเขาได้รับเชิญ ให้กลับมาไหม หรือว่าไม่มีเลย
- ไม่มีหรอก - ทำไมครับ
พวกเขาอยากลืมยุคนั้นให้หมดมากกว่า
(ปี 2025)
อรุณสวัสดิ์ สุขสันต์วันอังคาร สวัสดีครับ
- เพิ่งมีข่าวใหญ่ของทีมเบลเซอร์สเข้ามา - ข่าวอะไร
ทางเบลเซอร์สประกาศจัดงานรวมตัวชาวริปซิตี้
กับสมาชิกในทีมพอร์ตแลนด์ เทรลเบลเซอร์ส ชุดปี 1999-2000
- ทีมชุดนั้นเกือบจะได้แชมป์เลยนะ - ครั้งสุดท้ายที่ทีมเบลเซอร์สทำให้ผมเสียน้ำตา
ผมว่าตอนนี้ที่นี่ดูเปลี่ยนไปมากเลย
มันเคยให้ความรู้สึกเหมือนบ้าน แต่ตอนนี้ผมดูเหมือนเป็นแค่แขกที่มาเยือน
ผมเคยรู้จักถนนทุกสายที่นี่ รู้ว่าต้องไปทางไหน
รู้ว่าต้องกินร้านไหน
ตอนนี้มันแบบ "ให้ตาย ที่นี่ดูแปลกตามากเลย"
เราโอเคกับบอนซีหรือยัง ลืมเรื่องเก่าๆ ไปหรือยัง
เราเคยเกลียดเขามาก ตอนเขาเป็นผู้เล่นเบลเซอร์สช่วงสุดท้าย
เขาเคยชูนิ้วกลางให้เราด้วย
ครับ มันจบไม่ค่อยสวย
มันจบไม่ค่อยสวยสำหรับพวกเขาทุกคน
(ราชีด วอลเลซปฏิเสธเข้าร่วมงานรวมตัว)
สำหรับคนที่ไม่สนับสนุนผม และอยากให้ผมไปพ้นๆ…
ช่างหัวพวกนั้นสิ
ผมจากมาแล้ว
ใช่ และพวกเขาก็ยังโกรธอยู่
ผมไม่ได้โกรธนะ
พวกนั้นสิยังโกรธอยู่
ไปคิดเรื่องนั้นเอาแล้วกัน
- เพื่อน - ว่าไง เพื่อน
- ไง พวก - ว่าไง เรากลับมาแล้ว
เป็นไงบ้าง มาทำอะไรที่นี่ล่ะ
แค่มาทำสมาธิ เตรียมตัวเตรียมใจ
ตอนนี้ผมเป็นโค้ชระดับวิทยาลัย
สอนเด็กๆ ในระดับที่สูงที่สุด
ผมเคยผ่านเรื่องแย่ๆ มาเยอะ
มันเลยทำให้พวกเขาเข้าใจผมได้ง่ายขึ้น
เพราะผมไม่ใช่พวกสูตรสำเร็จพิมพ์นิยม
เพราะผมไม่ได้สมบูรณ์แบบ
ผมบอกเด็กๆ ว่า "ฉันไม่ได้สมบูรณ์แบบ ค้นกูเกิลได้เลย
ฉันไม่ได้สมบูรณ์แบบ เสิร์ชกูเกิลเลย"
ไม่รู้สิ ฉันเริ่มแก่ตัวลง ก็มีบ้างที่รู้สึกถวิลหาอดีต
ฉันมักนึกย้อนกลับไปถึงเรื่องราวต่างๆ
และก็อยากรู้ว่าคนพวกนั้นจะต้อนรับเรายังไง
ที่สนามคืนนี้
ฉันตื่นเต้นนะ แต่ก็หวังว่า เราจะได้รับการต้อนรับในทางที่ดี
นั่นแหละที่ฉันห่วงที่สุด หวังว่าเราจะได้รับการต้อนรับดีๆ
แฟนบาสทั้งหลาย นี่คืองานรวมตัวชาวริปซิตี้ ที่สนามโมดาในค่ำคืนนี้
เพื่อเฉลิมฉลองให้กับทีมเทรลเบลเซอร์ส ชุดปี 1999-2000
เรารู้สึกเป็นเกียรติอย่างยิ่งที่มีตัวแทน จากฝ่ายบริหารและทีมมาร่วมงานในค่ำคืนนี้
ขอแนะนำพวกเขาอีกครั้งกันเลย
เรื่องบ็อบ วิตสิตต์
ผมว่าคนส่วนใหญ่ในพอร์ตแลนด์ มองเขาเป็นแกะดำ
แต่ผมมองบ็อบต่างไปนิดหน่อย
เขามีงบประมาณไม่อั้น และเขาก็ทำสิ่งที่เขาคิดว่าจำเป็นต้องทำ
เพื่อคว้าแชมป์
ผู้จัดการทีม บ็อบ วิตสิตต์
ทุกคนต่างก็มีแง่มุมความเป็นมนุษย์
พูดตามตรง ฉันไม่เคยบอกนายเรื่องนี้
แต่ฉันมางานนี้เพื่อนายเลย
และเหตุผลที่ฉันทำแบบนี้เพื่อนาย เพราะนายโตที่นี่
นายได้เรียนรู้สิ่งต่างๆ ครั้งแรกที่นี่
ฉันเลยคิดว่างานนี้… มีความหมายกับนายมาก
เพื่อน เกือบทำฉันซึ้งจนร้องไห้เลย เพราะรู้ไหม
นิตยสารสปอร์ตอิลลัสเตรทเท็ดนั่น ทำลายอาชีพฉันจริงๆ
ตลอด 20 ปีที่ผ่านมา ฉันพยายามเปลี่ยนภาพจำนั้น
กับทีละคนที่เจอ
บอนซีถูกเข้าใจผิดตลอดช่วงที่เขาอยู่พอร์ตแลนด์
เขาไม่เคยก่อเรื่องเดือดร้อนอะไรเลย
เขาแค่พูดอะไรสองสามอย่าง ที่คนเอาไปยึดติด
ไม่ว่าจะด้วยเหตุผลอะไร พวกนั้นเหมารวมเขาไปด้วย
เบอร์หก บอนซี เวลส์
นี่เหมือน… ไม่ใช่การปิดฉากนะ
แต่มันทำให้รู้สึกว่า "โอเค ปล่อยวางแล้วก้าวต่อไปดีกว่า
ปล่อยวางความเจ็บปวดในอดีต และเรื่องต่างๆ ที่เราเคยผ่านมา"
เพราะเราไม่ได้มีบุคลิกนิสัย เหมือนกับทีมชุดก่อนๆ
เรามีนิสัยที่เป็นเอกลักษณ์ของเราเอง
ฉันว่านั่นแหละที่ทำให้เรา เป็นกลุ่มเราอย่างที่เป็น
เบอร์สาม เดมอน สเตาดาไมร์
ไม่ใช่เรื่องง่ายเลยที่ต้องคุมทีมชุดนี้
เรามีอีโก้สูงมากที่จำเป็นต้องวางลง เพื่อรวมใจกันเป็นหนึ่งเพื่อเป้าหมายเดียวกัน
เพื่อเป้าหมายสูงสุด ในการพยายามคว้าแชมป์มาครอง
เราทำไม่สำเร็จในเรื่องนั้น
แต่ช่วงเวลาที่ยอดเยี่ยมที่สุดช่วงหนึ่ง ที่แฟรนไชส์นี้เคยมีมา
ก็คือตอนที่อยู่กับสุภาพบุรุษกลุ่มนี้ที่อยู่ตรงนี้นี่แหละ
คำบรรยายโดย มนัสวี ศักดิษฐานนท์